TEST – KYMCO People-S 150i ABS - O άνθρωπος σου! - BIKEIT!\nΔευτέρα, 06 Μαϊος 2019 19:19\nTEST – KYMCO People-S 150i ABS - O άνθρωπος σου!\nΤα People, αποτελούν την σειρά μοντέλων με την οποία η KYMCO δραστηριοποιείται από το 1999 στην κατηγορία των αστικών πολυτελών scooter και το νέο S 150, φιλοδοξεί να γίνει ο… “άνθρωπος σου”, στα δύσκολα της καθημερινής μετακίνησης. Φαίνεται να έχει αρκετά εφόδια, είναι όμως ικανό να κερδίσει την εμπιστοσύνη σου; Η απάντηση, στην δοκιμή που ακολουθεί.\nΗ σχεδίαση του People-S 150 έχει γίνει στην Ιταλία και αυτό φαίνεται είναι η αλήθεια, με το scooter να είναι κομψό, συνδυάζοντας κλασικίζουσες γραμμές με σύγχρονα στοιχεία. Το γιατί η KYMCO επέλεξε την γείτονα χώρα για το design του μοντέλου, έχει να κάνει με το ότι στην Ιταλία, η συγκεκριμένη κατηγορία σημειώνει απίστευτες πωλήσεις και προφανώς επιχειρήθηκε μια “σύνδεση” με την συγκεκριμένη αγορά.\nΜην ξεχνάμε άλλωστε ότι δύο βασικοί ανταγωνιστές του People, είναι τα Honda SH150 και Medley 150, μοντέλα που αμφότερα κατασκευάζονται στην Ιταλία. Το μοντέλο της KYMCO ακολουθεί λοιπόν την σχεδιαστική φιλοσοφία της κατηγορίας και χωρίς να αντιγράφει στοιχεία, εντάσσεται εντός της σχολής αυτής, καταφέρνοντας παράλληλα, να έχει την δική του ξεχωριστή ταυτότητα. Σημαντικό ρόλο στις θετικές εντυπώσεις της εμφάνισης, έπαιξε και ο πολύ όμορφος χρωματικός συνδυασμός του scooter, με τα μπρονζέ / καφέ πλαστικά και την ταμπά σέλα. Το People-S 150i, διατίθεται επίσης και σε μπλε σκούρο με ταμπά σέλα και σε γκρι ματ, με μπορντό σέλα.\nΣε ότι αφορά σε θέματα εργονομίας και χώρων, οι άνθρωποι της KYMCO και πάλι μελέτησαν τον ανταγωνισμό και το People-S 150i δεν υστερεί σε καμία περίπτωση. H “ουδέτερη” θέση οδήγησης θα τους βολέψει όλους και μόνο οι βραχύσωμοι αναβάτες ίσως βρουν το ύψος της σέλας στα 800 χλστ. κάπως ψηλό αλλά δυστυχώς, δεν γίνεται και μεγάλους τροχούς και χαμηλό ύψος σέλας σε scooter. H σέλα είναι ευρύχωρη και άνετη, ενώ παραμένει άνετη, ακόμα και αν η παραμονή πάνω της διαρκέσει αρκετή ώρα.\nΤο τιμόνι “έρχεται” πολύ φυσικά στα χέρια και υπάρχει αρκετός χώρος για τα πόδια, η γενική εντύπωση λοιπόν είναι πάρα πολύ καλή. Κάτω από την σέλα, υπάρχει διαιρούμενος με χώρισμα χώρος, στον οποίο μπορεί να αποθηκευθεί ένα Full Face κράνος και αρκετά μικροπράγματα. Η KYMCO επέλεξε τροχό διαμέτρου 14 ιντσών πίσω, ώστε να αυξηθεί ο αποθηκευτικός χώρος όσο το δυνατόν περισσότερο και η αλήθεια είναι όπως για τα δεδομένα της κατηγορίας τα καταφέρνει καλά, ωστόσο την υπέρβαση της Piaggio με το Medley, που χωρά δύο Full Face κράνη κάτω από την σέλα, δεν την έκανε.\nΑπό την άλλη βέβαια, το People-S 150i έχει επίπεδο πάτωμα, κάτι που διευκολύνει την μεταφορά ογκωδών αντικειμένων στο σημείο αυτό (συνδυαστικά με τον γάντζο στην ποδιά), ενώ στο Medley υπάρχει “τούνελ” που περιορίζει, όποτε υπάρχει “ισοπαλία” στο συγκεκριμένο θέμα. Η σέλα κρατιέται όρθια με μηχανισμό συγκράτησης, υπάρχει φως για τον χώρο τον αποσκευών, καθώς και μια παροχή ρεύματος (USB) για την φόρτιση συσκευών. Άλλη μια παροχή ρεύματος βρίσκεται στο ντουλαπάκι στα αριστερά της ποδιάς, στο οποίο θα χωρέσουν διάφορα μικροπράγματα αλλά όχι αξίας, καθώς δεν κλειδώνει.\nΟ συνεπιβάτης θα κάτσει και αυτός άνετα πάνω στο scooter, με ικανοποιητικό σε μέγεθος μερίδιο σέλας, ενώ στήριξη θα του προσφέρουν τα φαρδιά πτυσσόμενα μαρσπιέ και οι εργονομικές χειρολαβές που αποτελούν ενιαίο σώμα με την καλαίσθητη σχάρα. Τέλος, υπάρχει πλαϊνό και κεντρικό σταντ, με το δεύτερο να είναι πολύ εύκολο στην χρήση του.\nΗ βαφή του People-S 150i είναι εντυπωσιακή, ματ σε υφή και ιριδίζουσα, προσδίδοντας έναν “luxury” αέρα στο scooter. Στο ίδιο μήκος κύματος και τα πλαστικά , τα οποία είναι ποιοτικά και έχουν καλή συναρμογή μεταξύ τους. Γενικά το scooter είναι καλοφτιαγμένο και ο ιδιοκτήτης του, δεν θα αισθανθεί σε καμία περίπτωση “ριγμένος” σε ότι αφορά στην ποιότητα, σε σχέση με το αντίτιμο που κατέβαλε για την αγορά του. Ο πίνακας οργάνων είναι ψηφιακός με τις ενδείξεις να προβάλλονται σε LCD οθόνες.\nΠεριλαμβάνει ότι χρειάζεται ένα scooter της κατηγορίας, με το στροφόμετρο να αποτελεί έναν καλοδεχούμενο πλεονασμό. Διακόπτες και χειριστήρια, είναι απλά σε σχεδίαση, η θέση και η λειτουργία τους δεν προβληματίζει, ενώ υπάρχει ηχητική ειδοποίηση ενεργοποίησης των φλας. Κάπως δυνατή σε ήχο αλλά δεν πειράζει, καλό είναι να υπενθυμίζεται, ειδικά στο αστικό περιβάλλον, ότι τα φλας έχουν ξεχαστεί “ανοικτά”. Όλα τα φώτα στο People-S 150i είναι τύπου LED και αυτό προσθέτει πόντους σε ότι αφορά στο επίπεδο του εξοπλισμού.\nΟ ανεφοδιασμός του scooter, γίνεται μέσω τάπας που βρίσκεται στα αριστερά της ποδιάς, και αυτό διευκολύνει τα πράγματα τόσο για τους ιδιοκτήτες, που δεν χρειάζονται να ανοίγουν σέλα, όσο και για τους υπάλληλους στα βενζινάδικα.\nΔύο βασικά στοιχεία είναι νέα και βελτιωμένα στο People-S 150i. Αρχίζοντας από τον κινητήρα, αυτός ανήκει στην νέα γενιά των G5-Eco μοτέρ της KYMCO. Μονοκύλινδρος, αερόψυκτος, τετραβάλβιδος, Euro 4 προδιαγραφών φυσικά και με χωρητικότητα 150 κ.εκ., αποδίδει 14 ίππους στις 8.500 σ.α.λ. και 1,2 kg-m ροπής, στις 7.000 σ.α.λ. Σύμφωνα με την KYMCO, το νέο αυτό μοτέρ προσφέρει επιδόσεις υγρόψυκτου, χωρίς το βάρος, την πολυπλοκότητα και το κόστος συντήρησης που απαιτούν τα μοτέρ με ψυγείο.\nΣε κάθε περίπτωση, γεγονός είναι πως ένα αερόψυκτο μοτέρ ταιριάζει μια χαρά σε αυτή την κατηγορία, όπου δεν παίζουν τόσο ρόλο οι επιδόσεις, όσο το χαμηλό κόστος συντήρησης και η απλότητα στην κατασκευή. Περνώντας τώρα στο πλαίσιο, αυτό είναι επανασχεδισμένο, φέροντας ενισχύσεις που αυξάνουν την ακαμψία και την στιβαρότητα του. Η νέα σχεδίαση, επέτρεψε επίσης κάποιες χωροταξικές αλλαγές, με το ρεζερβουάρ να έχει τοποθετηθεί κάτω από το πάτωμα και την μπαταρία να έχει “μετακομίσει” στον χώρο πίσω από την μάσκα, χαμηλώνοντας έτσι το κέντρο βάρους και επιτυγχάνοντας καλύτερο ζύγισμα. Παράλληλα, η KYMCO αναφέρει ένα νέο, πατενταρισμένο τρόπο στήριξης του μοτέρ στο πλαίσιο, ο οποίος προσδίδει σταθερότητα στις υψηλές ταχύτητες.\nΣτα περιφερειακά τώρα, οι αναρτήσεις αποτελούνται από συμβατικό τηλεσκοπικό πιρούνι μπροστά και δύο μονά αμορτισέρ πίσω, στα οποία αναρτώνται τροχοί διαμέτρου 16 και 14 ιντσων, με ελαστικά 100/80-16 και 120/80-14, αντιστοίχως. Τα φρένα, αποτελούνται από μονούς δίσκους, 260 χλστ. μπροστά και 240 χλστ. πίσω, οι οποίο ελέγχονται από δικάναλο ABS της Bosch (9.1 έκδοση).\nΤο People-S 150i είναι μελετημένο scooter και αυτό αποδεικνύεται από τα χαρακτηριστικά που του έχει προσδώσει η KYMCO. Για παράδειγμα, ο κινητήρας και η μετάδοση, συνθέτουν ένα “σπιρτόζικο” σύνολο με αρκετό για τα δεδομένα της κατηγορίας γκάζι, στις ταχύτητες που επιτάσσει η κίνηση μέσα στις πόλεις. Άμεσες εκκινήσεις και θετικές επιταχύνσεις στο άνοιγμα του γκαζιού, αποτελούν εφόδια ενεργητικής ασφάλειας και εγγύηση του ότι εσείς και το scooter θα απεμπλακείτε γρήγορα από οποιαδήποτε δύσκολη κυκλοφοριακή συνθήκη.\nΓια να επιτευχθεί αυτό, δεν φτάνει βέβαια μόνο ένας κινητήρας και το People-S 150i, έχει και άλλες αρετές. Οι ισχυρισμοί της KYMCO για την ακαμψία του πλαισίου και το μελετημένο ζύγισμα, δεν είναι απλά ευχολόγια του marketing αλλά αποδεικνύονται στην πράξη. Παρά την πολύ ελαφριά αίσθηση, αυτό που εισπράττει ο οδηγός, είναι σιγουριά σε ότι αφορά στο που και πως πατάει το scoοter στον δρόμο. Όλα αυτά, συνδυαστικά με το τιμόνι που κόβει αρκετά, συνθέτουν ένα σύνολο πολύ ικανό στην αντιμετώπιση της κυκλοφορίας, μέσα στους δρόμους των πόλεων.\nΤο People-S 150i είναι πολύ γρήγορο στην κίνηση λοιπόν και αυτό το πετυχαίνει με τρόπο εύκολο για όλους. Το γενικότερο πρόσταγμα δεν είναι “επίθεση” αλλά ισορροπημένη συμπεριφορά. Όταν οι δρόμοι ανοίξουν, το scooter μπορεί να επιταχύνει μέχρι τα 100 χλμ./ώρα ανεξαρτήτως συνθηκών και μετά, “μαζεύει” χιλιόμετρα με αργό ρυθμό, μέχρι τα 115 που είδαμε στο κοντέρ, σε ευνοϊκές συνθήκες. Παραμένει σταθερό και μπορεί μάλιστα να στρίψει “τελικιασμένο” σε παρατεταμένες αλλά σε κάθε περίπτωση αυτό δεν είναι ένα πεδίο για το οποίο έχει κατασκευαστεί.\nΔεν είναι θέμα του συγκεκριμένου scoοter, κανένα μοντέλο της κατηγορίας δεν ενδείκνυται για τέτοια χρήση άλλωστε. Αν η κίνηση σε περιαστικές διαδρομές και λεωφόρους ταχείας κυκλοφορίας είναι κάτι παραπάνω από περιστασιακή, απλά κοιτάξτε σε άλλη κατηγορία, όχι ότι το People-S 150i αδυνατεί, απλά τα μοντέλα με 200+ κ.εκ., ταιριάζουν καλύτερα σε αυτό το περιβάλλον. Οι αναρτήσεις του scooter, χωρίς να χαρακτηρίζονται άβολες, έρχονται εργοστασιακά ρυθμισμένες προς το “σφιχτό” και αυτό είναι επιθυμητό, δεδομένου του ότι το μοντέλο μπορεί να οδηγηθεί δυναμικά μέσα στην κίνηση.\nΑπό κοντά και τα φρένα, τα οποία ακλουθώντας την εξαιρετική παράδοση της KYMCO σε αυτό τον τομέα είναι άψογα, προσφέροντας ισχύ και αίσθηση, ενώ το ABS, αποτελεί μια αποτελεσματική δικλείδα ασφαλείας σε περίπτωση που χρειαστεί, λειτουργώντας όπως αρμόζει σε μια σύγχρονη μονάδα, δηλαδή πολύ καλά. Τέλος σε ότι αφορά στην κατανάλωση του scooter, αυτή παρουσίασε πολύ μικρή μεταβολή στις τιμές της, μεταξύ της ήπιας αστικής οδήγησης και του “τέρμα γκάζι” στον ανοικτό δρόμο, με τις καταγραφές να είναι από 2,8 λίτρα ανά 100 χιλιόμετρα ελάχιστη, μέχρι 3,2 μέγιστη.\nΜιλάμε για στόχους και όχι στόχο. Βλέπετε, ένα scooter της κατηγορίας αυτής οφείλει στις μέρες μας να είναι οικονομικό, σβέλτο, ποιοτικά κατασκευασμένο, αισθητικά προσεγμένο, καλώς εξοπλισμένο και τουλάχιστον αξιόλογο οδηγικά. Αυτά που ίσχυαν παλιότερα, όπου αρκούσε ένα δίτροχο να κάνει “απλά την δουλειά του” για να θεωρηθεί καλό, ακούγονται πλέον αστεία σήμερα και ο ανταγωνισμός καραδοκεί για να κατασπαράξει όποιον τοποθετηθεί στην κατηγορία χωρίς να έχει επίγνωση αυτής της κατάστασης.\nΟι προσθέσεις της KYMCO λοιπόν είναι πολύ σοβαρές και το People-S 150i ABS, είναι ένα προϊόν αρκετά “διαβασμένο” και προσεγμένο σε όλους τους τομείς. Φέρνει την εταιρεία στο ίδιο επίπεδο με τον ανταγωνισμό, αυξάνοντας τις επιλογές για τους υποψήφιους αγοραστές, των οποίων η τελική επιλογή, θα καθοριστεί στις λεπτομέρειες. Το σίγουρο είναι ότι δίνοντας ψήφο εμπιστοσύνης στον “άνθρωπο σας”, το People-S 150i ΑBS δηλαδή, αυτό θα κάνει τα αδύνατα δυνατά για να μην σας απογοητεύσει!\nΚΥΜCO People-S 150i ABS E4\nΑντιπρόσωπος MOTO TREND Α.Ε.\nΤιμή (ευρώ) 2.965 + (€ 31,77 ενδεικτικό Τ.Τ.) / Μετρητοίς: 2.815 + (€ 31,77 ενδεικτικό Τ.Τ.)\nΤύπος Τετράχρονος, αερόψυκτος, μονοκύλινδρος, 4βάλβιδος\nΚυβισμός (c.c.) 150\nΜήκος (mm) 2.085\nΎψος (mm) 1.170\nΒάρος (kg) 125\nΡεζερβουάρ / Ρεζέρβα lt) 6,2\nΜπροστά Δίσκος διαμέτρου 260 mm / ABS\nΠίσω Δίσκος διαμέτρου 240 mm / ABS\nΙσχύς εργοστασίου (hp/rpm) 14 / 8.500 σ.α.λ\nΡοπή στον τροχό (kg/rpm) 1,2 / 7.000 σ.α.λ.\nΤελευταία τροποποίηση στις Δευτέρα, 06 Μαϊος 2019 21:37\nΠερισσότερα σε αυτή την κατηγορία: « Test – Kymco Visa R 110 TEST – KYMCO People-S 125i ABS 2019 »


«- μείωση του φόρου πολυτελείας στην τηλεόραση σε 10% από 20%,\n– σπάσιμο του αγγελιοσήμου, που σήμερα είναι 20%, στα δύο, ώστε το 10% επί των διαφημίσεων να αποτελεί διαφημιστική δαπάνη που θα εισπράττουν οι ιδιοκτήτες των ΜΜΕ και το υπόλοιπο 10% να καταβάλλεται στο ενιαίο ασφαλιστικό ταμείο, όπου τσουβαλιάζονται όλοι (πρόταση Κυριακόπουλου της ΕΙΤΗΣΕΕ),\n– το ΕΤΑΠ-ΜΜΕ μπαίνει στο ΙΚΑ και πετσοκόβονται οι συντάξεις των δημοσιογράφων.\nΣτο επαγγελματικό ταμείο δεν μπορούν να μείνουν συνταξιούχοι ή άνεργοι, επειδή αυτό είναι μόνο για εργαζόμενους ή απασχολούμενους». Και η ΚΕΔ καταλήγει τονίζοντας:\n«Δεν είναι μακριά από την πρόταση Αντωνιάδου και Καρούτζου για την έξωση των ανέργων και των συνταξιούχων από την ΕΣΗΕΑ και συνεπώς από τον ΕΔΟΕΑΠ, αφού θα διαγράφονται από το σωματείο, που είναι προϋπόθεση για την ασφάλισή τους στο Ταμείο.\nΗ ΠΟΕΣΥ συνεδριάζει σήμερα, Κυριακή, το μεσημέρι, παρόλο ότι μέλη του ΔΣ (Ντελέζος, Κατσαμά και άλλοι) ζήτησαν την Παρασκευή το μεσημέρι την άμεση κινητοποίηση της Ομοσπονδίας και των Ενώσεων συντακτών, αλλά το προεδρείο της αποφάσισε αναμονή για τις εξελίξεις.\nΟι ευθύνες έχουν ονοματεπώνυμο. Το ίδιο και οι εφιάλτες».


Έρχονται πιλοτικές εφαρμογές του «Πληρώνω όσο Πετάω» σκουπίδια – τα ΕΠΙΚΑΙΡΑ\n22 Νοεμβρίου 2017 23 Νοεμβρίου 2017 Epikaira\nΈρχονται πιλοτικές εφαρμογές του «Πληρώνω όσο Πετάω» σκουπίδια\nΟπως σημείωσε ο κ. Φάμελλος στην κατεύθυνση της μείωσης απορριμμάτων το ΥΠΕΝ έχει ήδη αναλάβει πρωτοβουλίες, όπως οι ρυθμίσεις για τον περιορισμό χρήσης της πλαστικής σακούλας μεταφοράς (ΚΥΑ 180036/952/10.8.2017 και άρθρο 6 του Ν. 4496/2017), με την εισαγωγή τέλους ανταποδοτικού χαρακτήρα σε όλες τις λεπτές πλαστικές σακούλες μιας χρήσης από την 1.1.2018, το οποίο θα είναι απολύτως ανταποδοτικό και θα διατίθεται από τον ΕΟΑΝ σε συνεργασία με τους Δήμους για την δωρεάν διάθεση στους πολίτες εναλλακτικών μέσων (επαναχρησιμοποιούμενη πλαστική πολλών χρήσεων, πάνινη, διχτάκι, βιοαποδομήσιμη σακούλα), τα οποία θα μειώνουν την κατανάλωση και θα προάγουν την επαναχρησιμοποίηση και την ανακύκλωση.\nΈνα σύστημα που αν εφαρμοστεί θα αλλάξει τα δεδομένα στην αγορτά του ανακυκλώσιμου υλικού και μπορεί με τα Πράσινα Σημεία να βάλει τους δήμους στο παιχνίδι της διαπραγμάτευσης. Οι δήμοι με το ΠοΠ θα μπορούν να διαπραγματευτούν στην αγορά πολύ συγκεκριμένα υλικά και απολύτως καθαρά.\n·Ενημέρωση και ευαισθητοποίηση κοινού και παραγωγών\n·Προώθηση της βιώσιμης κατανάλωσης προϊόντων, του οικολογικού σχεδιασμού και της αποδοτικότητας των υλών\n·Προώθηση της επαναχρησιμοποίησης προϊόντων\nPrevious Μοίρασε δωρεάν πορτοκάλια ο Δήμος Νέας Σμύρνης\nNext Δήμος Αγ. Δημητρίου: Συγκέντρωση βοήθειας για τους πλημμυροπαθείς


Την Κυριακή 4 Σεπτεμβρίου ο Σεβ. Μητροπολίτης Ιεραπύτνης και Σητείας κ. Ευγένιος ιερούργησε στον Ιερό Μητροπολιτικό Ναό Αγίου Γεωργίου πόλεως Ιεράπετρας και τέλεσε το τεσσαρακονθήμερο μνημόσυνο της μακαριστής Μαρίας Σταυρακάκη-Σφακιωτάκη.\nΣτο τέλος της Θείας Λειτουργίας ο Σεβ. Ποιμενάρχης μας παρουσίασε στο εκκλησίασμα τον νέο Εφημέριο του Ιερού Μητροπολιτικού Ναού Αγίου Γεωργίου Αιδεσιμολογιώτατο Οικονόμο π. Αθανάσιο Ταρλαντέζο, σημειώνοντας ότι από παιδί διακονούσε στον Άγιο Γεώργιο πόλεως Σητείας και πάλι ο Άγιος Γεώργιος τον επέλεξε να συνεχίσει με την ευλάβεια και την αγάπη του στον άγιο Προστάτη του να στηρίζει τους ενορίτες του Ι. Μητροπολιτικού Ναού μας στις δύσκολες μέρες που περνούμε.\nΟ νέος Εφημέριος του ναού ευχαρίστησε από καρδίας τον Σεβ. Μητροπολίτη μας και ζήτησε την ευχή του για τα νέα καθήκοντα που αναλαμβάνει με πνεύμα θυσιαστικής διακονίας και υποσχέθηκε ότι θα αναλώσει όλες τις δυνάμεις του για την κατά Θεόν προκοπή των ενοριτών του σε συνεργασία με τον συνεφημέριό του Αιδ/το Πρωτ. Μιχαήλ Τζώρτζη, τον οποίο σέβεται και εκτιμά για τό σπουδαίο έργο της ανακαίνισης όλου του ναού και του αύλειου χώρου.\nΤο εκκλησίασμα αναφώνησε άξιος και στερεωμένος σ᾿ ένα τόσο ιστορικό ναό, ο οποίος αποτελεί μαρτυρία πίστεως και έργων των μακαριστών γονέων, δωρητών και αφιερωτών, προς δόξαν Θεού και εύκλειαν της Τοπικής μας Εκκλησίας.


Ο Μνάσωνας φτιάχνει κυπριακό brunch με αλλαντικά δικής του παραγωγής | Check In Cyprus\nΈνα πλούσιο κυπριακό πρωινό με βιολογικά και πρώτης ποιότητας ντόπια προϊόντα\nΛίγο έξω από τη Λευκωσία, στο χωριό Πολιτικό, θα συναντήσεις ένα πολύ ιδιαίτερο χώρο που κάθε σαββατοκύριακο σου σερβίρει ένα μοναδικό κυπριακό πρωινό.\nΠρόκειται ουσιαστικά για ένα μαγαζί που η αρχικά προοριζόταν ως σημείο πώλησης κυπριακών αλλαντικών με την επωνυμία ‘Παραδοσιακά Αλλαντικά Φιλήμων Γεύσεις’. Μία τέχνη που πέρασε από τον παππού στο γιο και στη συνέχεια σήμερα ανέλαβε ο εγγονός Μνάσωνας Φιλήμωνος ο οποίος εις μνήμην του παππού έδωσε αυτό το όνομα στην επιχείρησή του.\nΠατέρας και υιός διατηρούν σήμερα μία μικρή μονάδα παρασκευής παραδοσιακών κυπριακών αλλαντικών τα οποία διατίθενται σε επιλεγμένες υπεραγορές και χώρους εστίασης. Μαζί με το νέο μαγαζί γεννήθηκε και η ιδέα του σερβιρίσματος κυπριακού προγεύματος στον ιδιαίτερο χώρο που αποφάσισαν να χρησιμοποιήσουν ως μέρος της επιχείρησής τους.\nΟ Μνάσωνας ανέλαβε την πρωτοβουλία και μεταμόρφωσε αυτό το παλιό κτήριο ηλικίας σχεδόν ενός αιώνα σε ένα μοντέρνο μαγαζί με παραδοσιακές πινελιές με σκοπό να προσφέρει στον κόσμο τα αλλαντικά του μέσα από ένα κυπριακό πρόγευμα. Ο χώρος αυτός υπήρξε κάποτε το συνεργατικό του χωριού γι’ αυτό μπαίνοντας στον χώρο θα δεις το παλιό χρηματοκιβώτιο που υπήρχε τότε να δεσπόζει του μαγαζιού και να προσδίδει μία σύνδεση με το παρελθόν.\nΚάθε σαββατοκύριακο ο Μνάσωνας με τους συνεργάτες του από τις 8.00 το πρωί μέχρι τις 18.00 φτιάχνουν πιατέλες όπου σερβίρουν ένα ξεχωριστό brunch. To γεύμα περιλαμβάνει φρυγανισμένο κυπριακό χωριάτικο ψωμί με ελαιόλαδο και ρίγανη και μία πιατέλα που περιλαμβάνει βιολογικά αβγά και ντοματίνια, αγγουράκι, χαλλούμι χωριάτικο, αναρή με χαρουπόμελο, ελιές τσακιστές ή μαύρες, σπιτική μαρμελάδα σύκο, λουκάνικα κρασάτα, μπέικον και γνήσια λούντζα δικής τους παραγωγής.\nΜαζί με όλα αυτά μπορείς να απολαύσεις και μία κυπριακή και πολύ χορταστική ομελέτα μαζί με τον καφέ σου. Και όλα αυτά με μόνο 7 ευρώ το άτομο.\nΟ χώρος διαθέτει και εξωτερική βεράντα που σύντομα θα αναδιαμορφωθεί για να προσφέρει ζεστασιά τον χειμώνα που πλησιάζει. Ο ενθουσιασμός και η αγάπη του Μνάσωνα είναι τα κύρια συστατικά που θα σε κάνουν να αγαπήσεις αυτόν τον χώρο και βέβαια τα εκλεκτά και δικής τους παραγωγής προϊόντα.\nΦιλήμων Γεύσεις title\nΤηλ. Επικ.: 99036321\nΓρηγόρη Αυξεντίου 1, Πολιτικό, Λευκωσία


Ποια ζώδια ευνοούνται τον Οκτώβριο: Ταύροι, Παρθένοι, Αιγόκεροι και Καρκίνοι, Σκορπιοί, Ιχθύες του 3ου δεκαημέρου.\nΠοιοι θα δυσκολευτούν τον Οκτώβριο: Ταύροι, Λέοντες, Σκορπιοί, Υδροχόοι του 1ουδεκαημέρου.\nΑ’ Δεκαήμερο: Τον Οκτώβριο κάνετε “ταμείο”, μετράτε τι έχετε, τι χάσατε, τι θέλετε να αποκτήσετε και αναθεωρείται αρκετές από τις αξίες και τα πιστεύω σας. Οι πιέσεις και οι ευθύνες δεν λείπουν αφού ο Κρόνος από τον Αιγόκερω εξακολουθεί να επηρεάζει ιδιαίτερα εσάς που έχετε γεννηθεί κοντά στις 24-25/3, σίγουρα ωστόσο θα μπορείτε κατά την διάρκεια αυτού του μήνα να διαχειριστείτε με περισσότερη υπευθυνότητα, ωριμότητα αλλά και υπομονή τις καταστάσεις γύρω σας. Ο Οκτώβριος ωστόσο είναι ένας μήνας που χρειάζεται από την πλευρά σας να κάνετε μία πολύ καλή οικονομική διαχείριση, αφού η Αφροδίτη ανάδρομη από το Σκορπιό θα φέρει τις αναμενόμενες συγχύσεις και καθυστερήσεις με λογαριασμούς και υποχρεώσεις προς τρίτους. Η πανσέληνος στις 24/10 είναι πολύ πιθανό να σας βγάλει κάποιο έκτακτο έξοδο ενώ στο τέλος του μήνα θα νιώσετε πιο ανεπαρκής και ακάλυπτοι στις ανάγκες σας. Στα ερωτικά σας προσοχή στα παρελθοντικά πάθη που μπορεί να οδηγήσουν σε λάθη. Η κοινωνική σας ζωή θα είναι αρκετά έντονη στο α΄δεκαήμερο του μήνα.\nΒ΄Δεκαήμερο: Ο μήνας ξεκινά με ανακατατάξεις για τον τομέα των σχέσεων και των συνεργασιών σας. Η Νέα Σελήνη που γίνεται στο ζώδιο του Ζυγού φέρνει νέους ανθρώπους στη ζωή σας δεν θα λείψουν ωστόσο και κάποιες απογοητεύσεις και ξεκαθαρίσματα σε επαγγελματικές σας συνεργασίες, δείξτε προσοχή ποιους ανθρώπους εμπιστευεστε. Η κοινωνική σας ζωή είναι πιο έντονη το διάστημα από 2-31 Οκτωβρίου και σε αυτό το διάστημα θα είστε και πιο δυνατοί για να διεκδικήσετε επιθυμίες σας. Οικονομικές διευθετήσεις ευνοούνται το διάστημα από τις 18-25/10 όπου μπορείτε να βρείτε λύσεις και να τακτοποιήσετε εκκρεμότητές σας.\nΑ’ Δεκαήμερο: Αρκετά έντονος μπορεί να χαρακτηριστεί ο Οκτώβριος για το δικό σας ζώδιο. Στην πορεία του θα έχετε σημαντικές αλλαγές και αιφνιδιασμούς στον τομέα των διαπροσωπικών σας σχέσεων. Η Αφροδίτη (κυβερνήτης του ζωδίου σας), θα κινείται φαινομενικά ανάδρομη στο δικό σας δεκαήμερο από το ζώδιο του Σκορπιού. Αναθεωρείται σχέσεις και συνεργασίες σας, σκέφτεστε μία επανασύνδεση, ή επανεμφανίζονται προβλήματα σε μία σχέση σας. Πάθη, χωρισμοί, επανασυνδέσεις και αστάθεια είναι μέσα στο πρόγραμμα των ημερών του Οκτωβρίου δεν θα λείψουν όμως και οι ρήξεις με συνεργάτες σας , όμως αυτό είναι κάτι που ήδη το περιμένετε γιατί τα δείγματα σας έχουν ήδη δοθεί. Η Πανσέληνος του μήνα στις 24/10 γίνεται στο δικό σας ζώδιο και στο δικό σας δεκαήμερο. Η τάση που σας περιέγραψα παραπάνω θα κορυφωθεί περισσότερο, κάποιες σχέσεις σας θα αλλάξουν μορφή, θα αλλάξετε όμως και εσείς οι ίδιοι.\nΒ’ Δεκαήμερο: Ο Οκτώβριος ξεκινά με σημαντικές αλλαγές και νέα ξεκινήματα στην εργασία σας, όπου οι ρυθμοί σας αλλάζουν. Νέες συνεργασίες ξεκινούν, το πρόγραμμα σας είναι αρκετά πιεστικό και χρειάζεται να κάνετε μία καλή διαχείριση για να τα προλάβετε όλα. Αποφύγετε τις κόντρες σε επαγγελματικούς χώρους το διάστημα από τις 10 -31 Οκτωβρίου και να αναμένετε ότι αυτό το διάστημα σας κάνει αρκετά μαχητικούς και διεκδικητικούς σε θέματα καριέρας. Πιο ρομαντικό γίνεται το κλίμα της καθημερινότητάς σας το διάστημα από τις 18-25/10 όπου θα μπορέσετε να είστε πιο εκφραστικοί με τους ανθρώπους που σχετίζεστε, θα υπάρχουν ενδιαφέρουσες επικοινωνίες και συναντήσεις.


ΓΑΤΑ ΜΕ ΠΕΤΑΛΑ: O ΛΟΒΕΡΔΟΣ ΔΙΟΡΙΣΕ ΤΗΝ ΣΥΖΥΓΟ ΤΟΥ ΣΤΟ ΔΗΜΟΣΙΟ\nΠηνελόπη Παπαϊωάννου, σύζυγος Λοβέρδου : Διορίστηκε στο Δημόσιο για τη δεύτερη σύνταξη.\nΠέραν αυτών όμως αυτό το πράσινο θρασύ κομματικό τυπάκι, προφανώς έχει ξεχάσει τα δικά του ατοπήματα.\nΝα του θυμήσουμε ένα από αυτα. Τον καιρό που εξύβριζε χυδαία τους δημοσίους υπάλληλους συλλήβδην ως τεμπέληδες, διόριζε τη γυναικούλα του στο δημόσιο! Ναι, στο δημόσιο.\nΌλα τα παραπάνω θα είχαν την αξία ενός ακόμα “νόμιμου” ρουσφετιού εαν η κυρία Παπαιωάννου δεν ήταν η σύζυγος του Υπουργού Υγείας Ανδρέα Λοβέρδου. Ι\nΑναρτήθηκε από ΜΑΡΙΑ Χ στις 7:39 π.μ.\nvasilios margaritis 8 Ιουνίου 2012 - 12:32 μ.μ.\nΔεν πειράζει λίγα είναι ακόμα τα ψωμιά τους ότι φάγανε φάγανε και ότι διόρισαν διόρισαν...η βασιλεία τους τελειώνει στις 17 Ιουνίου..εύχομαι ο κόσμος να έχει βάλει μυαλό και να τους δώσει τη χαριστική βολή!


Τό σχοινί | ΕΛΑΦΟΣ\nΝοέμβριος 16, 2011 elafosdorkas\nΉταν ένας ορειβάτη, ο οποίος θέλησε να ανεβεί το ψηλότερο βουνό. Ξεκίνησε, λοιπόν, την περιπέτεια του μετά από πολλά χρόνια προετοιμασίας. Όμως, επειδή ήθελε τη δόξα μόνο για τον εαυτό του αποφάσισε να σκαρφαλώσει το βουνό μόνος. Η νύχτα, λοιπόν, έπεσε βαριά και ο άνδρας δεν έβλεπε τίποτα. Όλα ήταν μαύρα. Μηδενική ορατότητα. Το φεγγάρι και τα άστρα είχαν καλυφθεί από σύννεφα. Καθώς ο άνδρας ανέβαινε και απείχε λίγα μόνο μέτρα από την κορυφή του βουνού, γλίστρησε και έπεσε στο κενό με μεγάλη ταχύτητα. Ο ορειβάτης πού το μόνο πού έβλεπε καθώς έπεφτε ήταν μαύρες κουκίδες, είχε την τρομερή αίσθηση της βαρύτητας να τον τραβά. Συνέχισε να πέφτει… και σε εκείνες τις στιγμές του μεγάλου φόβου ήρθαν στο μυαλό του όλα τα καλά και τα άσχημα επεισόδια της ζωής του.\n«Η ομάδα διάσωσης, την άλλη μέρα, είπε ότι ένας ορειβάτης βρέθηκε πεθαμένος, παγωμένος και το σώμα του κρεμόταν από ένα σκοινί. Τα χέρια του κρατούσαν σφιχτά το σκοινί ΜΟΝΟ 3 μέτρα μακριά από τη γη…..».


Βοδινό Κρέας - Η Σημασία Του Στη Διατροφή\nThread: Βοδινό Κρέας - Η Σημασία Του Στη Διατροφή\n01-10-11, 10:34 #1\nΠολλοί κάνουμε προσπάθεια για να τρώμε υγιεινά. Στο διαιτολόγιο μας προσθέτουμε όλο και περισσότερα λαχανικά και φυτικές ίνες αποφεύγοντας τα κορεσμένα λίπη. Το βοδινό αποτελεί μέρος μιας υγιεινής διατροφής και αποτελεί ένα χορταστικό γεύμα. Παρ? όλο που το κόκκινο κρέας περιέχει μικρή ποσότητα λίπους, έχει μεγάλη περιεκτικότητα σε πρωτείνες, βιταμίνες και μέταλλα. Είναι ωφέλιμο για τον άνθρωπο όταν καταναλώνεται σε ελεγχόμενες ποσότητες.\nΤο βοδινό διαιρείται σε μέρη. Από τα μεγαλύτερα μέρη, οι κρεοπώλες μας κόβουν μικρότερα κομμάτια που προορίζονται για ατομικές ή οικογενειακές μερίδες. Κάθε κομμάτι απαιτεί διαφορετική μεταχείριση. Για παράδειγμα, το κομμάτι μεταξύ λαιμού και πλευρών, είναι ιδανικό για ρόστο και είναι σκληρό αν βραστεί. Με αυτό το σκεπτικό, ετοιμάσαμε ένα απλό σχεδιάγραμμα για να πάρετε μια ιδέα των ιδιαίτερων χαρακτηριστικών του κάθε μέρους του βοδινού που θα σας βοηθήσει στην επιλογή σας.\nΛαιμός / Πλευρά\nΤο συγκεκριμένο κομμάτι είναι μυς. Γενικά αν ένα κομμάτι αποτο κρέας είναι σκληρό, σημαίνει ότι το ζώο εξασκούσε πολύ το συγκεκριμένο μέρος του σώματος του. Το κομμάτι μεταξύ λαιμού και πλευρών, είναι τέτοιο κρέας όμως λόγω του συνδετικού ιστού που διαθέτει ειδικά του κολλαγόνου, του δίνει μια ιδιαίτερη γεύση όταν μαγειρευτεί, καθώς το κολλαγόνο λειώνει. Προτιμήστε το αργό μαγείρεμα όπως το γιαχνί ή το ψητό. Μπορεί επίσης να κοπεί σε φιλέτα και να μαγειρευτεί στη σχάρα αν μαριναριστεί καλά.\nΗ ωμοπλάτη- Είναι το μέρος δίπλα από τα πλευρά και είναι πιο μαλακό κρέας. Κοστίζει λιγότερο και γίνεται θαυμάσιο ρόστο το οποίο μπορεί να κοπεί σε φιλέτα (rib eye). Επίσης, τα μέρη πάνω και κάτω από το κόκαλο είναι πολύ νόστιμα όταν τηγανιστούν. Συστήνονται για κινέζικη κουζίνα.\nΤο κομμάτι μεταξύ λαιμού και πλευρών (λίπος 0,63 εκ)\nΠρωτείνη: 23.3 γρ\nΟλικό λίπος: 20.2 γρ\nΤα παίδάκια αποτελούνται από μαλακό κρέας και είναι εύγευστα. Μαγειρεύονται με πολλούς τρόπους όπως ψητά, τσιγαρισμένα, τηγανιτά ή στη σχάρα.\nΨητό παίδάκι: Με το κόκαλο ή χωρίς για εύκολο κόψιμο σε φέτες, είναι ιδανικό για ψητό στο τραπέζι σας. Αν ψήσετε μια σειρά από παιδάκια (7) θα έχετε ένα πλούσιο γεύμα σε μια μεγάλη συγκέντρωση με φίλους. Για την οικογένεια, 3 ή 4 είναι αρκετά. Οι κρεοπώλες μας θα σας το ετοιμάσουν ανάλογα.\nΦιλέτο παϊδάκι: Με κόκαλο ή χωρίς είναι πολύ εύγευστο και μαλακό.\nΠαιδάκια βοδινά (λίπος ? ίντσας)\nΠρωτείνη: 18.6 γρ\nΟλικό λίπος: 25.1 γρ\nΦιλέτα από μέρη της Λούντζας\nΦιλέτο short loin - Είναι πολύ μαλακό και μαγειρεύεται γρήγορα. Τηγανιτό ή στη σχάρα.\nΦιλέτο porterhouse ? Κομμάτι από το τέλος του short loin. Η ονομασία του προήλθε από τον καιρό που σερβιρόταν σε δημόσιες μπυραρίες που πρόσφεραν ένα είδος μπύρας που ονομαζόταν ?πόρτερ?. Το φιλέτο porterhouse είναι ένα χοντρό κομμάτι φιλέτου με μια ακόμα πιο χοντρή άκρη από κόντρα φιλέτο. Χωρίζοντας το φιλέτο από το κόντρα φιλέτο γίνεται σαν φιλέτο μινιόν. Μπορείτε ακόμη να το αξιοποιήσετε ολόκληρο, κόβοντας το σε χοντρά κομμάτια.\nΦιλέτο Τ-bone - Κομμάτι από το κέντρο του short loin, το φιλέτο Τ-bone μοιάζει με το φιλέτο porterhouse αλλά με μικρότερο κομμάτι κόντρα φιλέτου. Στη σχάρα ή τηγανιτό, είναι πολύ μαλακό και εύγευστο.\nΦιλέτο Κλαμπ- Γνωστό και με άλλες ονομασίες όπως Νέας Υόρκης, strip στέικ κ.α. Είναι το κομμάτι στο τέλος του πλευρού του short loin. Έχει κόκαλο στη μια πλευρά και δεν έχει καθόλου κόντρα φιλέτο.\nΦιλέτο (tenderloin)- Ενώ θεωρείται ως το πιο μαλακό μέρος του βοδινού, έχει αρκετά αδύνατη γεύση σαν κρέας. Γι? αυτό, συνοδεύεται με σάλτσες αφού δεν αλλοιώνει τη γεύση τους. Σερβίρεται σε κομματάκια η σε μικρά φιλετάκια (μινιόν).\nΦιλέτο Τ-bone (λίπος 0,63 εκ)\nΠρωτείνη: 19.7 γρ\nΟλικό λίπος: 19.8 γρ\nΑυτό το κομμάτι βρίσκεται ανάμεσα στον σπόνδυλο και στην λεκάνη. Πολύ μαλακό, κατάλληλο για τηγανητό, στη σχάρα ή για τσιγάρισμα. Συστήνεται το μαρινάρισμα.\nΥπάρχουν 3 διαφορετικές ποικιλίες. Το φιλέτο pin bone είναι το πιο μαλακό μετά από τα επίπεδα, στρογγυλά και τριγωνικά φιλέτα. Πρόκειται για μεγάλα φιλέτα που ικανοποιούν όλη την οικογένεια. Υπάρχουν επίσης σε ποικιλία φιλέτων χωρίς κόκαλα.\nΦιλέτο (sirloin) (λίπος 0,63 εκ- στη σχάρα)\nΠρωτείνη: 23.6 γρ\nΟλικό λίπος: 13 γρ\nΤο κρέας είναι άπαχο και μυώδες. Είναι λίγο σκληρό αλλά με ωραία γεύση. Ψήνεται μέτριο προς ωμό, σαν φιλέτο και ρολό φιλέτο. Αν παραψηθεί, τότε στεγνώνει και σκληραίνει πολύ. Το φιλέτο έχει ωραιότατη γεύση, πρέπει να κόβεται σε αντίθεση με τις ίνες και είναι το καταλληλότερο κομμάτι για την ετοιμασία του κλασσικού London Broil.\nΒοδινό (καζίκι-ψημένο, 85.05 γρ)\nΠρωτείνη: 22.4 γρ\nΟλικό λίπος: 10.6 γρ\nΠολύ σκληρό μέρος και είναι καλύτερα να μαγειρεύεται γιαχνί, ώστε η δυνατή του γεύση να παραμένει. Θέλει πολλή χρόνο μέχρι να μαλακώσει.\nΒοδινό (πιάτο, ψημένο, 85.05 γρ)\nΠρωτείνη: 22,4 γρ\nΟλικό λίπος: 10,5 γρ\nTo κιλότο είναι δημοφιλές επειδή είναι άπαχο και μαλακό. Δεν είναι όμως όλα τα κομμάτια το ίδιο μαλακά. Αποφεύγετε το μακροχρόνιο ψήσιμο.\nΆνω κιλότο ? Το πιο μαλακό κομμάτι που μπορεί να ψηθεί σε κατσαρόλα ή να κοπεί σε λεπτές φέτες για τη σχάρα.\nRump Roast ? Δημοφιλές κρέας για ψητό στην κατσαρόλα ή στο φούρνο σε χαμηλές θερμοκρασίες.\nΒοδινό top round (ψημένο, 85.05 γρ)\nΟλικό λίπος: 8.1 γρ\nΠαραδοσιακά χρησιμοποιείται σαν κονσερβοποιημένο κρέας διότι είναι σκληρό και πρέπει να μαγειρεύεται με τρόπο που να διατηρείται η υγρασία του. Γιαχνί ή/ και ψητό σε κατσαρόλα.\nForeshank- Θαυμάσιο γιαχνιστό\nΣτήθος (first cut)- Άπαχο κομμάτι του στήθους με πλούσια γεύση όταν ψήνεται στο φούρνο.\nΣτήθος (front cut)- Το πιο μαλακό και άπαχο κομμάτι του στήθους, μια τέλεια επιλογή για ψητό.\nΒοδινό στήθος (ψημένο, 85.05 γρ)\nΠρωτείνη: 21.3 γρ\nΟλικό λίπος: 24.2 γρ\nΒοδινό στήθος (corned) (ψημένο, 85.05 γρ)\nΠρωτείνη: 15.4 γρ\nΥδατάνθρακες: 0.3 γρ\nΟλικό λίπος: 16.1 γρ\nLast edited by paoki-4-; 01-10-11 at 11:26.\n01-10-11, 10:50 #2\nΔικό σου άρθρο είναι;! Αν όχι πρέπει να αναφέρεις τη πηγή του ή το link απ' όπου το πήρες.\n01-10-11, 11:02 #3\nΠαλαιοι καλοι καιροι στη βενεζουελα, τρωγαμε φιλετο μοσχαρισιο αρκετες φορες τη βδομαδα... τωρα εχω να φαω κατι χρονια... πολυ ακριβο ρε παιδες\n01-10-11, 11:27 #4\nmazda Εγραψα τον συνδεσμο\nσταθη απο το κακο στο χειροτερο πανε οι τιμες\n01-10-11, 12:13 #5\nXρήσιμες πληροφορίες. Σ'ευχαριστούμε για το άρθρο!\n01-10-11, 16:10 #6\nΤοσα εχετε ανεβασει και γραψει και εσεις για εμας καιρος να το ανταποδοσουμε\n01-10-11, 16:19 #7\nΜπράβο paoki!!! Νομίζω πως το κιλότο είναι από τις πιο καλές επιλογές που μπορούμε να κάνουμε.\nΕπίσης δε το αναφέρει, αλλά το έχουμε πει κι άλλες φορές, πως πολύ καθαρό κομμάτι είναι και το νουά, αλλά δε ξέρω αν αντιστοιχεί σε κάποιο άλλο από εδώ.\n01-10-11, 17:46 #8\n@ paoki : Μπράβο ρε συ. Ωραίο κείμενο και με πίνακες\n@ Mazda6 : Ρίξε μια ματιά εδώ :\n01-10-11, 17:51 #9\n"Ανατομία ενός βοδιού" έπρεπε να λεγεται το τόπικ Μπράβο παιδιά, ωραίο υλικό! Τελικά το ιδανικό επάγγελμα για τους bbers είναι του κρεοπώλη. Το θεωρητικό κομμάτι το κατέχουμε!\n01-10-11, 18:52 #10\n01-10-11, 19:03 #11\n01-10-11, 22:33 #12\nΔειτε και το παρακατω αρθρο του bigsteve σχετικα με τη σημασια του στη διατροφη bodybuilding:\n02-10-11, 10:23 #13\nΠολυ ωραιοι συνδεσμοι cuban ευχαριστουμε\n02-10-11, 19:10 #14\nθα ηθελα να προσθεσω οτι το μοσχαρι ειναι και μενα απο τις αγαπημενς μου τροφες. το θεωρω μαζι με τα ολοκληρα αυγα ως τις καλυτερες πρωτεινικες πηγες για αυξηση της δυναμης και της αλιπης μαζας.\nεπισης θα ηθελα να σταθω στα λιπαρα του μοσχαριου,τα οποια ειναι σαφως πιο πολλα απο το κοτοπουλο η τ ηγαλοπουλα που ειναι πολυ διμοφηλη τελευταια στο bbing.\nτα λιπαρα,ακομα και τα κορεσμενα,δεν ειναι του σατανα. ειναι πολυ χρησιμα για τη ρυθμιση των ορμονων μας,κατι πολυ σημαντικο για ενα bber.\n04-10-11, 19:08 #15\nΠηρα και εγω 2 Κιλα σπαλα χωρις κοκκαλο για να τιμησω το μοσχαρι, Σκεφτομαι σοβαρα μηπως τωρα που θα παιρνω ποσοστα στη δουλεια σε ενα 3μηνο δινω αυτα τα λεφτα στη γιαγια μου για να μου μεγαλωσει ενα Μοσχαρακι και να το σφαξω για να εχω κρεας μπολικο και να ευχαριστηθω.\nλετε ρε παιδες να τους κανει πολυ κακο καμια Boldenone που ειναι για βοδια?... μπας και παρει τα πανω του πιο γρηγορα ή θα πεσει η ποιοτητα του κρεατος?\n04-10-11, 20:44 #16\nΔιατροφικα στοιχεια για σπαλα εχουμε..?? Εψαξα αλλα δε μπορεσα ν βρω..\nΕπισης κανει για σχαρα/ψηστιερα, ξερει κανεις..??\n05-10-11, 00:03 #17\nκαι εγω ηθελα να ξερω αμα κανει για ψησιμο αλλα το πηρα ολο κιμα για να μην το ρισκαρω.\nαναλογως το κομματι, αυτο που πηρα εγω ηταν χωρις κοκκαλα κλπ και φαινοταν πεντακαθαρο σε θεμα λιπους, πηγε και ο εξυπνος να μου βαλει ενα κομματι με κατι πετσες ψιλο μουφα και εβαλε ενα κομματακι απο πανω μικρο μπαμ μπαμ για να μην δω το απο κατω αλλα τον πηρα χαμπαρι και του ειπα να το αλλαξει.\n05-10-11, 15:33 #18\nΤο χοντρό κομμάτι της σπάλας είναι κατάλληλο για ψητά φούρνου ή μαγειρευτά, ενώ το λεπτό είναι κατάλληλο για σχάρα ή βραστό.\n11-01-12, 14:53 #19\nπαιδεια εγω τρωω καθε μερα βοδινο οταν ειμαι on cycle καλυτερα να το μειωνω? Εχω ακουσει αρκετους bodybuilders να λενε οτι με αασ μπορει να προκαλεσει κλεισιμο στις αρτηριες κ μεγαλη αυξηση της χοληστερολης\n11-02-12, 05:00 #20\n27-01-13, 01:43 #21\ni)Δηλαδη για να κανω την σπαλα στη σχαρα πρεπει να ζητησω απο τον κρεοπωλη 'σπαλα το λεπτο κομματι' ή δινει και απο τα 2 και εγω πρεπει να τα ξεχωρισω??Αν τα δινει ξεχωριστα υπαρχει διαφορα στην τιμη??\nii)Επισης σε περιοδο γραμμωσης ποιο ειναι το καλυτερο και παραλληλα οικονομικο κομματι του μοσχαριου??\n27-01-13, 07:55 #22\nΟταν ζητάς κρέας από το χασάπη, πες του πως θα το μαγειρέψεις και θα το κόβει σε κατάλληλο μέγεθος. Διαφορά στην τιμή λογικά δεν θα πρέπει να έχει, γιατί είναι το ίδιο κομμάτι. Άρα η ίδια ποιότητα.\nΤα καλύτερα κομμάτια είναι η σπάλα και το νουά. Άσχετα με την περίοδο (όγκος-γράμμωση) που το καταναλώνεις.\n28-01-13, 18:07 #23\nΠαιδιά οι μοσχαρίσιες μπριζόλες να υποθέσω ότι είναι καλές για εμάς?\n28-01-13, 18:54 #24\nMια χαρά είναι! Ειδικά αν είσαι σε φάση όγκου ή βάζεις δύσκολα κιλά. Αν είσαι σε δίαιτα καλό είναι να διαλέγεις όσο γίνεται άπαχο πχ νουά.\n17-03-13, 22:08 #25\nσε περιοδο ογκου δεν ειναι καλυτερο το μοσχαρι?μαλλον οχι καλυτερο...απλα προτιμοτερο...γιατι εχει διαφορα η τοποθετηση..:P\n18-03-13, 07:28 #26\nΑσχέτως στόχου, το μοσχαρίσιο κρέας είναι εξαιρετική τροφή. Μόνο στα τελευταία αγωνιστικά στάδια έχει κάποιο νόημα η αποφυγή του...\n18-03-13, 16:13 #27\nΩραίο και απαραίτητο το μοσχαρίσιο κρέας αλλά δυστυχώς είναι πολύ ακριβό και ιδίως το νουά.Μας τσάκισε το ΔΝΤ.\n11-02-14, 23:01 #28\nΠαιδια γνωριζει κανεις την Τουρτουγκιτα? Δεν μπορω να βρω διατροφικα στοιχεια γνωριζει κανεις και εαν ειναικαταλληλο για καθημερινη βαση?Βασικα ξερω οτι κανει καλο και ειδικα στα μικρα παιδια για το στομαχι. Εχει πολυ καλη τιμη γυρο στα 5,6 το κιλο και γινεται και κιμας.\n12-02-14, 14:01 #29\nH τουρτουγκίτα, είναι "άπαχο" ποντίκι. Δηλαδή χωρίς το τζελ (λίπος). Καλή επιλογή.\n12-02-14, 16:08 #30\nΕίναι και πολύ νόστιμο;) !!\nΜοσχαρίσιο Κρέας Και Διατροφή Bodybuilding\nLast Post: 15-05-08, 09:02


Δικαίος Δημήτριος - Bodossaki Lectures on Demand\nΚαθηγητής Ψυχιατρικής, Α΄ Ψυχιατρική Κλινική, Ιατρική Σχολή, ΕΚΠΑ\nΟ Δημήτρης Γ. Δικαίος είναι Καθηγητής Ψυχιατρικής στην Ιατρική Σχολή του Πανεπιστημίου Αθηνών, στο Αιγινήτειο Νοσοκομείο. Αποφοίτησε από την Ιατρική Σχολή του ΠΑ και πήρε ειδικότητα ψυχιατρικής το 1992. Εξελέγη στο Πανεπιστήμιο Αθηνών το 1999.\nΗ ερευνητική του δραστηριότητα εκτείνεται στα πεδία της Ψυχιατρικής Γενετικής, της Φυσιολογίας και των Διαταραχών του Ύπνου, της Ψυχοφαρμακολογίας και της Επιδημιολογίας.\nΕίναι πρόεδρος της Ελληνικής Εταιρείας Έρευνας του Ύπνου και αντιπρόεδρος της Εταιρείας για την Προαγωγή της Ψυχιατρικής και των Συναφών Επιστημών, ενώ διετέλεσε πρόεδρος της International Neuropsychiatric Association (2013-2015). Συμμετείχε στο Διοικητικό Συμβούλιο της Ιατρικής Εταιρείας Αθηνών και στη Συντακτική Επιτροπή των Αρχείων Ελληνικής Ιατρικής.\nΕίναι μέλος πολλών επιστημονικών εταιριών, ενώ έχει υπάρξει μέλος πολλών οργανωτικών και επιστημονικών επιτροπών Ελληνικών και Διεθνών Συνεδρίων.\nΈχει πολλές ελληνικές και ξένες δημοσιεύσεις σε περιοδικά με μεγάλο δείκτη απήχησης όπως το Nature Genetics, Science, Molecular Psychiatry, International Clinical Psychopharmacology και σε βιβλία. Περισσότερες από είκοσι δημοσιεύσεις του αναφέρονται στο σύστημα Medline.\nΈχει συμμετάσχει σε πολλά Συνέδρια ως προσκεκλημένος ομιλητής, σε προεδρεία συνεδριών και ως παρουσιαστής επιστημονικών εργασιών.


Αυτές είναι οι πιο ανθυγιεινές τροφές στον κόσμο! | iTrofi\nΗ σημασία της υγιεινής διατροφής δεν μπορεί να υποτιμηθεί. Στη σημερινή εποχή, η επιδημία της παχυσαρκίας, των καρδιακών παθήσεων, του διαβήτη και μια σειρά από άλλες ασθένειες συνδέονται με μια διατροφή φτωχή σε θρεπτικές ουσίες και πλούσια σε ανθυγιεινά λίπη και σάκχαρα.\nΠαρόλα αυτά, προβάλλοντας συνέχεια αυτά που πρέπει να τρώμε, συχνά αγνοούμε τα τρόφιμα που ενώ είναι πραγματικές «διατροφικές βόμβες», περιλαμβάνονται στη καθημερινή μας διατροφή. Και είναι δύσκολο να τα αποφύγουμε γιατί είναι όχι μόνο γευστικά αλλά και εθιστικά.\nΑυτό δεν σημαίνει βέβαια ότι πρέπει να στερηθείτε την γευστική απόλαυση της τροφής. Υπάρχουν πολλά εναλλακτικά τρόφιμα που μπορείτε να επιλέξετε τα οποία είναι νόστιμα και, παράλληλα, δεν θα βάλουν σε κίνδυνο την υγεία σας. Μάθετε ποιες είναι αυτές οι ιδιαίτερα ανθυγιεινές και επεξεργασμένες τροφές ώστε να κάνετε καλύτερες διατροφικές επιλογές καθημερινά.\nΔυστυχώς, είναι η αδυναμία πολλών. Ένα από τα προβλήματα με την κατανάλωση τηγανητών λιπαρών τροφίμων είναι ότι το μαγείρεμα σε τέτοια υψηλή θερμοκρασία μπορεί να προκαλέσει το σχηματισμό τοξικών χημικών ενώσεων, τις οποίες επίσης καταναλώνουμε. Το μαγείρεμα σε υψηλές θερμοκρασίες, και ιδιαίτερα το βαθύ τηγάνισμα, συμβάλει στην ανάπτυξη AGEs (γλυκοζυλίωση), που έχει συνδεθεί με τις χρόνιες φλεγμονές και το οξειδωτικό στρες.\nΗ ευκολία της κατεψυγμένης προτηγανισμένης πατάτας, της έχει δώσει, τα τελευταία χρόνια, μια θέση στο ψυγείο πολλών καταναλωτών, παρόλο που μια μερίδα μπορεί να περιέχει 8-11 γραμ. λίπος, 3 γραμ. κορεσμένα λιπαρά, 390-450 mg νατρίου και περίπου 160-190 θερμίδες. Η καλύτερη εναλλακτική είναι φυσικά οι φρέσκιες πατάτες, ψητές ή βραστές, με λίγο αλάτι.\nΜαργαρίνες και μαγειρικά λίπη\nΑν η μαργαρίνη που χρησιμοποιείτε για το ψωμί σας στέκεται από μόνη της, αυτό συμβαίνει λόγω των κορεσμένων λιπών που περιέχει και τα οποία είναι πιο σταθερά από τα μονοακόρεστα, όπως το ελαιόλαδο. Τα λίπη αυτά πρέπει να αποφεύγονται γιατί όχι μόνο σας προσθέτουν βάρος, αλλά αυξάνουν και τα επίπεδα κακής χοληστερόλης, τον κίνδυνο των καρδιακών παθήσεων και εγκεφαλικών επεισοδίων. Τα τρανς λιπαρά, επίσης γνωστά ως μερικώς υδρογονωμένα έλαια, θεωρούνται ένα από τα χειρότερα διατροφικά λίπη.\nΠοπ κορν στα μικροκύματα\nΤο αρωματισμένο με βούτυρο ποπ κορν στο φούρνο μικροκυμάτων δεν οφείλει τη γεύση του σε πραγματικό βούτυρο, αλλά στη χημική αρωματική ουσία διακετύλιο που ορισμένοι κατασκευαστές απαγόρευσαν τη χρήση του λόγω του ότι συσχετίστηκε με σοβαρούς κινδύνους για το αναπνευστικό όπως η αποφρακτική βρογχιολίτιδα, γνωστή και ως «πνευμονική ασθένεια του ποπ κόρν». Χωρίς όλα τα πρόσθετα χημικά, θα αποτελούσε ένα αποδεκτό snack (υψηλή περιεκτικότητα σε υδατάνθρακες, αλλά χαμηλή σε λιπαρά - και ολικής αλέσεως), αλλά υπάρχουν πολλά χημικά ακόμη και στο εσωτερικό της σακούλας συσκευασίας του για να διατηρηθούν τα απαραίτητα έλαια.\nΤο νάτριο στα επεξεργασμένα προϊόντα κρέατος (μπέικον, ζαμπόν, χοτ ντογκ, λουκάνικα, αλλαντικά) είναι πολύ περισσότερο από το συνιστώμενο ποσοστό κατανάλωσης και σύμφωνα με τους ειδικούς, αυξάνει τον κίνδυνο για καρδιαγγειακά νοσήματα, καθώς και ορισμένες μορφές καρκίνου. Πολλά απ’ αυτά περιέχουν επίσης πολλά συντηρητικά και λιπαρά και παρουσιάζουν μικρή τελική διατροφική αξία καθώς, ειδικά για τα πουλερικά, ο τεχνητός διαχωρισμός τους από τα υπόλοιπα κρέατα γίνεται με διαδικασίες πολύ υψηλής θερμοκρασίας και πίεσης.\nΞιφίας, τόνος και σολωμός εκτροφής\nΤα περισσότερα ψάρια και τα οστρακοειδή είναι μέρος μιας υγιεινής διατροφής, καθώς είναι πλούσιες πηγές πρωτεϊνών και ωμέγα-3 λιπαρών οξέων. Τα περισσότερα περιέχουν υδράργυρο, σε πολύ μικρές ποσότητες. Ψάρια όπως ο ξιφίας, ο καρχαρίας, το σκουμπρί King, και ο μακρύπτερος τόνος περιέχουν μεγαλύτερα ποσοστά υδράργυρου, μιας νευροτοξίνης που ενοχοποιείται για βλάβες στην ανάπτυξη του εγκεφάλου και του νευρικού συστήματος, ιδιαίτερα των εμβρύων και των μικρών παιδιών. Οι εκτροφείς σολωμού, ταΐζουν τα ψάρια με σόγια και έτσι ο σολωμός εκτροφής θεωρείται ότι περιέχει ανθυγιεινά ποσοστά λιπαρών οξέων και PCBs (απαγορευμένα καρκινογόνα βιομηχανικά χημικά). Έχουν επίσης κατηγορηθεί ότι χρωματίζουν τεχνητά τα ψάρια. Η βλαβερή ουσία τριτοταγής βουτυλουδροκινόνη (tert-Butylhydroquinone) συχνά χρησιμοποιείται σε μεγάλη ποσότητα στα κατεψυγμένα ψάρια και τα προϊόντα τους. Πρόκειται για ένα συντηρητικό που σε μεγάλες ποσότητες έχει καρκινογόνα δράση. Προτιμάτε, όσο το δυνατόν, τα φρέσκα ψάρια ή τα βαθειάς άμεσης κατάψυξης.\nΜπορεί να είναι χαμηλές σε θερμίδες, αλλά αυτό δεν σημαίνει ότι είναι καλές για την υγεία μας. Μερικές προέρχονται από μέλι, σιρόπι σφενδάμου ή φρουκτόζη (η οποία βρίσκεται φυσικά στα φρούτα). Υπάρχουν πέντε τεχνητές γλυκαντικές ουσίες που θεωρούνται ασφαλείς για κατανάλωση: η ακεσουλφάμη καλίου, η ασπαρτάμη, η νεοτάμη, η σακχαρίνη και η σουκραλόζη. Μερικά υποκατάστατα ζάχαρης μπορεί να αφήνουν μια άσχημη γεύση στο στόμα αλλά αυτό δεν είναι το μόνο κακό. Αγαπάμε τις τεχνητές γλυκαντικές ουσίες, επειδή έχουν μηδενικές ή χαμηλές θερμίδες, αλλά τα τελευταία χρόνια έχουν μπει στο στόχαστρο της αμφισβήτησης καθώς συσχετίζονται με προβλήματα όπως το μεταβολικό σύνδρομο, ο διαβήτης τύπου 2 και τα καρδιαγγειακά νοσήματα.\nΈτοιμες σάλτσες και αρτύματα\nΜας κάνουν τη ζωή ευκολότερη αλλά λόγω του βασικού συστατικού τους, του σιροπιού καλαμποκιού – εκτός των ακόρεστων λιπαρών και προσθετικών - ενέχουν πολλούς κινδύνους. Το σιρόπι καλαμποκιού είναι φτηνό και ενισχύει τη γεύση του τελικού προϊόντος. Το γεγονός ότι αυτά τα προϊόντα δεν χρειάζονται να μπουν στο ψυγείο, εξηγείται από το γεγονός ότι είναι γεμάτα πρόσθετα χημικά, συντηρητικά, χρωστικές, αλάτι κακά λιπαρά και ζάχαρη για να διατηρηθούν.\nΤα αναψυκτικά είναι θερμιδικές βόμβες ζάχαρης και έχουν μεγάλο μερίδιο ευθύνης στην παγκόσμια επιδημία της παχυσαρκίας στις ανεπτυγμένες χώρες όπως και στον αυξημένο κίνδυνο για ορισμένους τύπους καρκίνου, πρόωρης γήρανσης , ορμονικών διαταραχών και κακής οδοντικής υγιεινής. Είτε πρόκειται για φρουτοποτά και αναψυκτικά τύπου cola, καφεϊνούχα, ενεργειακά ποτά ή παγωμένο τσάι, τα περισσότερα περιέχουν σιρόπι καλαμποκιού υψηλής περιεκτικότητας σε φρουκτόζη (απ΄ όπου και οι θερμίδες) χρωστικές, συντηρητικά και τεχνικές ουσίες. Επιπλέον, ενοχοποιούνται για την παραγωγή οξέων στον οργανισμό, μεταβάλλοντας το φυσικά αλκαλικό pH του σώματος σε πιο όξινο που γίνεται πιο δεκτικό σε ιούς και βακτήρια λόγω της μείωσης της άμυνας του ανοσοποιητικού συστήματος. Για την ενυδάτωση του οργανισμού, το νερό είναι πάντα η καλύτερη επιλογή.\nΚουλουράκια, κέικ, κράκερς, κλπ του εμπορίου περιέχουν πολύ επεξεργασμένο λευκό αλεύρι, ζάχαρη, σιρόπι καλαμποκιού, αλάτι και ακόρεστα λιπαρά και υδρογονωμένα έλαια που είναι φθηνότερα, παρατείνουν τη διάρκεια ζωής των προϊόντων και βελτιώνουν την υφή τους, δυστυχώς αυξάνοντας την χοληστερόλη και βλάπτοντας τα αιμοφόρα αγγεία. Το λευκό αλεύρι έχει χάσει τα περισσότερα θρεπτικά συστατικά και τις ίνες του κατά την επεξεργασία του, χωνεύεται και μεταβολίζεται πολύ γρήγορα από το σώμα, επαναφέροντας γρήγορα το αίσθημα της πείνας και συνδέεται με πτώση των επιπέδων ενέργειας και αίσθημα κούρασης. Τις ίδιες ιδιότητες παρουσιάζει και η επεξεργασμένη λευκή ζάχαρη που σε μεγάλες ποσότητες συμβάλει στην παχυσαρκία, την καταστροφή των δοντιών και αυξάνει τους κινδύνους και άλλων χρόνιων παθήσεων.\nΤο αγαπημένο καλοκαιρινό επιδόρπιο, είναι επίσης γεμάτο από κορεσμένα λιπαρά, θερμίδες, ζάχαρη και συχνά εθιστικό σιρόπι καλαμποκιού υψηλής περιεκτικότητας σε φρουκτόζη. Αντί για παγωτό, προτιμήστε το άπαχο γιαούρτι με φρέσκα φρούτα της αρεσκείας σας ή αν επιμένετε, επιλέξτε ένα παγωτό με χαμηλά λιπαρά ή ένα sorbet.\nΠαναρισμένες μπουκιές κοτόπουλου\nΠεριέχουν πάνω από το 50% λίπος και κακούς υδατάνθρακες παρά καθαρή πρωτεΐνη από το κοτόπουλο και αυτό λόγω της κρούστας. Αν προσθέσει κανείς και το γεγονός ότι οι περισσότερες είναι ήδη προτηγανισμένες σε λάδι με ακόρεστα λιπαρά, συνειδητοποιούμε ότι είναι μια πολύ ανθυγιεινή επιλογή.\nΟι «κενές» θερμίδες του αλκοόλ δεν χρησιμοποιούνται από τον οργανισμό ως ενέργεια. Το ήπαρ εξαναγκάζεται να διασπάσει το αλκοόλ σε λιπαρά οξέα, τα οποία συσσωρεύονται και θέτουν σε σοβαρό κίνδυνο τα ηπατικά και τα εγκεφαλικά μας κύτταρα, ιδιαίτερα μετά από κατανάλωση μεγάλων ποσοτήτων.\nΔημητριακά και μπάρες πρωινού\nΣε αρκετά δημητριακά και μπάρες για το πρωινό, έχουν τεχνητά προστεθεί βιταμίνες και μέταλλα τα οποία δεν συνεισφέρουν ιδιαίτερα στη συνολική θρεπτική αξία καθώς δεν μεταβολίζονται εύκολα από τον οργανισμό. Τα περισσότερα, ως επεξεργασμένα τρόφιμα, είναι γεμάτα με ζάχαρη και σιρόπι καλαμποκιού. Εάν μάλιστα περιέχουν και καλαμπόκι, το πιθανότερο είναι να πρόκειται για γενετικά τροποποιημένο, καθώς είναι πολύ φθηνότερο, το οποίο είναι αποδεδειγμένα ιδιαίτερα βλαβερό.\nΠολλά από τα πιάτα της κινέζικης κουζίνας περιλαμβάνουν γλουταμάτη MSG (monosodium glutamate), ένα ενισχυτικό γεύσης που χρησιμοποιείται σε σούπες, επεξεργασμένα τρόφιμα κ.α. Τα χημικά που περιέχονται στο MSG, σύμφωνα με ειδικούς, αυξάνουν υπερβολικά την όρεξη.\nΗ συχνή και σε μεγάλες ποσότητες κατανάλωσή τους, φράσσει τις αρτηρίες λόγω των βλαβερών λιπαρών,τα εθιστιστικά σάκχαρα, τα πρόσθετα και τις χρωστικές συμβάλλοντας σε ασθένειες όπως η Διαταραχή Ελλειμματικής Προσοχής ειδικά στα παιδιά, η παχυσαρκία, οι καρδιοπάθειες και ο διαβήτης.\nΈτοιμοι κύβοι ζωμών\nΣυχνά περιέχουν ενυσχιτές γεύσης όπως το γλουταμινικό MSG. Προτιμήστε να φτιάξετε τους δικούς σας σπιτικούς ζωμούς.\nΣπιτικοί ζωμοί για γεύση και υγεία στον … κύβο


Μάθε ποια ζώδια επιλέγουν μεγαλύτερους συντρόφους;\nΕίναι αυτή η πολύπλευρη και ανεξιχνίαστη φύση του που κάνει τους ανθρώπους να τον αναζητούν, ακόμα και σε σχέσεις που στα μάτια των τρίτων μοιάζουν ασύμβατες και μπορεί και παράλογες ακόμα, σε περίπτωση που η διαφορά ηλικίας είναι πέραν των επιτρεπτών ορίων. Πάντα, όμως, μια ανάγκη κρύβεται πίσω από την κάθε μας επιλογή. Ο Έρωτας, απλά, θα λειτουργήσει ως το μέσον, προκειμένου να απελευθερώσουμε αυτήν την ανάγκη, εάν το καταφέρουμε τελικά.\nΔιάβασε το ζωδιό σου ή του ατόμου που σε ενδιαφέρει:\nΤο πιο φυσιολογικό για έναν άνδρα Κριό είναι να επιλέξει γυναίκα μικρότερης ηλικίας. Στατιστικά, όμως, έχει αποδειχθεί, ότι μπορεί σε πολύ νεαρή ηλικία να δεσμευτεί και δεν αποκλείεται αυτό να σημαίνει γάμο με γυναίκα αρκετά μεγαλύτερή του. Η ανώριμη φύση του -αυτό ισχύει και για τα δύο φύλα- τον ωθεί στο να έλξει μεγαλύτερο άτομο, προκειμένου να τον συγκροτεί και να του θέσει τα όρια που δεν κατάφερε το οικογενειακό περιβάλλον. Δε θα μπορούσε όμως για πολλά χρόνια ένας Κριός να παγιδευτεί σε μία σχέση, όπου η διαφορά της ηλικίας δε θα του επέτρεπε να μοιράζεται, με τον τρόπο που έχει ανάγκη, την παιδική πλευρά του χαρακτήρα του, κυρίως όμως την ανάγκη του για περιπέτεια. Θέλει να ξέρεις αν σε αγαπάει, αν σε βλέπει για γάμο, αν θα έχεις επανασύνδεση, αν θα κάνεις σχέση ζωής; Μίλησε με τους καταξιωμένους αστρολόγους του e-zwdia.gr στο 14540 ή στείλε ΚΑΡΜΑ στο 54529. Από Κύπρο κάλεσε 900-19-222. *(Aναλυτικά οι χρεώσεις μας στο κάτω μέρος αυτής της σελίδας.)\nΗ ομορφιά και η εμφάνιση λειτουργούν ως τα πιο σημαντικά κριτήρια για έναν Ταύρο, προκειμένου να κάνει την επιλογή του. Και το πιο σημαντικό ακόμα, το σεξαπήλ του συντρόφου. Εάν αυτά είναι δεδομένα, δε θα διστάσει να επιλέξει να περάσει την υπόλοιπη ζωή του με σύντροφο αρκετά μεγαλύτερης ηλικίας. Περίπτωση όμως σπάνια. Συνήθως όμως, οι άνδρες Ταύροι επιλέγουν αρκετά νεότερες γυναίκες και σε πολλές περιπτώσεις το ίδιο συμβαίνει και με τις γυναίκες Ταύρους. Και η πιο συνηθισμένη ακόμα περίπτωση, να είναι περίπου της ίδιας ηλικίας. Μέσα από τη ρεαλιστική πλευρά του χαρακτήρα του, μπορεί εκ των προτέρων να αναγνωρίσει τι αργότερα θα μπορούσε να σημάνει για τη ζωή του η διαφορά ηλικίας. Και ακόμα και αν βρίσκεται κάτω από την ισχυρή επιρροή του έρωτα, θα μπορέσει να ακούσει τη φωνή της λογικής του, ώστε να τον συγκροτήσει και να τον συγκρατήσει για τυχόν σημαντικές αποφάσεις που είναι έτοιμος να πάρει. Θέλει να ξέρεις αν σε αγαπάει, αν σε βλέπει για γάμο, αν θα έχεις επανασύνδεση, αν θα κάνεις σχέση ζωής; Μίλησε με τους καταξιωμένους αστρολόγους του e-zwdia.gr στο 14540 ή στείλε ΚΑΡΜΑ στο 54529. Από Κύπρο κάλεσε 900-19-222. *(Aναλυτικά οι χρεώσεις μας στο κάτω μέρος αυτής της σελίδας.)\nΣε νεαρότερες ηλικίες, πολύ εύκολα ένας Δίδυμος είτε είναι άνδρας, είτε γυναίκα, μπορεί να επιλέξει σύντροφο αρκετά μεγαλύτερης ηλικίας. Ένα παιδί, όπως είναι ο Δίδυμος, και μάλιστα ατίθασο και απείθαρχο, πάντα ψάχνει έναν μπαμπά ή μία μαμά για να τον φροντίζει, αλλά και να τον μαλώνει όμως. Αρκετά αργότερα, αρχίζουν και αναζητούν τον ή την νεαρή σύντροφο, με ένα και μόνο αίτημα. Να μην ξεχάσουν αυτό που ήταν πάντα, -την παιδική τους φύση- και αυτό που θα’ θελαν να είναι, ή δυνατόν, μέχρι και τα βαθιά γεράματα. Περισσότερο ίσως από τα υπόλοιπα ζώδια, μπορεί ένας Δίδυμος να ευθυγραμμιστεί ακόμα και με ηλικίες πολύ μικρότερες. Μέσα από τον τρόπο που ντύνεται, από τη μουσική που ακούει, την ευκολία που διαθέτει να παρακολουθεί την τεχνολογία. Θέλει να ξέρεις αν σε αγαπάει, αν σε βλέπει για γάμο, αν θα έχεις επανασύνδεση, αν θα κάνεις σχέση ζωής; Μίλησε με τους καταξιωμένους αστρολόγους του e-zwdia.gr στο 14540 ή στείλε ΚΑΡΜΑ στο 54529. Από Κύπρο κάλεσε 900-19-222. *(Aναλυτικά οι χρεώσεις μας στο κάτω μέρος αυτής της σελίδας.)\nΚαι μέσα από τις δύο περιπτώσεις, μπορεί να λειτουργήσει ένας Καρκίνος. Δηλαδή, και να επιλέξει μικρότερο αλλά και αρκετά μεγαλύτερο σύντροφο, με τον οποίο το πιο πιθανό είναι να δημιουργήσει μακρόχρονη σχέση και δεν αποκλείεται αυτό να σημαίνει αργότερα γάμος. Η επιλογή θα εξαρτηθεί καθαρά από την ανάγκη του. Εάν θέλει να παίξει τον ρόλο της μαμάς ή του μπαμπά ή εάν ο σύντροφος θα κληθεί να το κάνει. Ανεξάρτητα όμως από τη διαφορά ηλικίας, συνήθως έχουν την ευκολία οι Καρκίνοι να παίζουν και τους δύο ρόλους, ανάλογα με την περίσταση. Ο Καρκίνος αντιπροσωπεύει εκείνη την περίπτωση, όπου ο σύντροφος που θα τον επιλέξει ως έχοντα τη μεγαλύτερη ηλικία, θα εισπράξει πολύ μεγάλα, συναισθηματικά κυρίως, οφέλη, μέσα από την προστατευτικότητα, τη ζεστασιά και την αγάπη, που με τρόπο μοναδικό ξέρει να δίνει ένας Καρκίνος. Θέλει να ξέρεις αν σε αγαπάει, αν σε βλέπει για γάμο, αν θα έχεις επανασύνδεση, αν θα κάνεις σχέση ζωής; Μίλησε με τους καταξιωμένους αστρολόγους του e-zwdia.gr στο 14540 ή στείλε ΚΑΡΜΑ στο 54529. Από Κύπρο κάλεσε 900-19-222. *(Aναλυτικά οι χρεώσεις μας στο κάτω μέρος αυτής της σελίδας.)\nΚυρίως οι γυναίκες Λέοντες είναι αυτές οι οποίες έλκονται από μεγαλύτερους άνδρες, και τις περισσότερες φορές αυτό σημαίνει αναζήτηση ενός πιο δυνατού και υγιούς πατρικού προτύπου. Αντίθετα, οι άνδρες Λέοντες συνήθως έλκουν αρκετά μικρότερες σε ηλικία γυναίκες, προκειμένου να παίξουν όσο καλύτερα γίνεται το ρόλο τους. Και ειδικότερα στην περίπτωση που έχουμε να κάνουμε με άνδρα που κατέχει κοινωνική και οικονομική ισχύ. Σε αυτήν την περίπτωση, τα οφέλη και για τους δύο θα είναι πολλά. Η μεν γυναίκα θα εισπράξει τη γενναιοδωρία, τη δύναμη και τη σταθερότητα, που προφανώς έχει ανάγκη, ο δε άνδρας, την εμπιστοσύνη αλλά και την επιβεβαίωση, ώστε να μπορεί συντηρεί την αυτοπεποίθησή του, αλλά και την ισχύ που έχει ανάγκη για να αισθάνεται επιβεβαιωμένος. Θέλει να ξέρεις αν σε αγαπάει, αν σε βλέπει για γάμο, αν θα έχεις επανασύνδεση, αν θα κάνεις σχέση ζωής; Μίλησε με τους καταξιωμένους αστρολόγους του e-zwdia.gr στο 14540 ή στείλε ΚΑΡΜΑ στο 54529. Από Κύπρο κάλεσε 900-19-222. *(Aναλυτικά οι χρεώσεις μας στο κάτω μέρος αυτής της σελίδας.)\nΟι άνδρες Παρθένοι έλκονται από μεγαλύτερες γυναίκες, και αυτό συνήθως ξεκινάει από την ανάγκη να πειραματιστούν στον έρωτα και να ζήσουν κάτι διαφορετικό, και συνήθως παρασκηνιακό. Σε φάσεις όμως σημαντικών επιλογών, όπως είναι ένας γάμος, συνήθως επιλέγουν να πορευτούν σε δρόμους πιο συμβατούς, με τη φυσιολογική διαφορά ηλικίας και σύμφωνα με τα κοινωνικά πρότυπα. Γενικά όμως, δεν έχουν ταμπού. Αυτό βέβαια αφορά περισσότερο τους άνδρες. Οι γυναίκες Παρθένοι θα αναζητήσουν το σύντροφο εκείνο που δεν θα αποτελέσει πρόκληση για το περιβάλλον τους. Θα πρέπει να είναι αποδεκτός από τον περίγυρο, και σε ό, τι αφορά το θέμα της ηλικίας. Θέλει να ξέρεις αν σε αγαπάει, αν σε βλέπει για γάμο, αν θα έχεις επανασύνδεση, αν θα κάνεις σχέση ζωής; Μίλησε με τους καταξιωμένους αστρολόγους του e-zwdia.gr στο 14540 ή στείλε ΚΑΡΜΑ στο 54529. Από Κύπρο κάλεσε 900-19-222. *(Aναλυτικά οι χρεώσεις μας στο κάτω μέρος αυτής της σελίδας.)\nΚυρίως η γυναίκα Ζυγός είναι αυτή που ξεχωρίζει από τις υπόλοιπες του ζωδιακού, όσον αφορά την επιλογή του συντρόφου. Για άλλους ο έρωτας περνάει από το στομάχι, για εκείνην περνάει πρώτα απ’ όλα από το πρεστίζ, το οικονομικό, και το κοινωνικό προφίλ. Εάν αυτά είναι εξασφαλισμένα, τότε δε θα διστάσει να προχωρήσει στη σχέση, ακόμα και αν η διαφορά ηλικίας για τους περισσοτέρους κρίνεται απαγορευτική. Τη συνεχή ανάγκη της επιβεβαίωσης και της συναισθηματικής ανταπόκρισης, σίγουρα, της τα εξασφαλίζει καλύτερα ο άνδρας μεγαλύτερης ηλικίας. Όσον αφορά τον άνδρα Ζυγό, κάλλιστα θα μπορούσε να λειτουργήσει με τον ίδιο τρόπο, επιλέγοντας ανάλογα, ακόμα πιο αυστηρός όμως στα κριτήριά του, σε σχέση με τη γυναίκα Ζυγό. Θέλει να ξέρεις αν σε αγαπάει, αν σε βλέπει για γάμο, αν θα έχεις επανασύνδεση, αν θα κάνεις σχέση ζωής; Μίλησε με τους καταξιωμένους αστρολόγους του e-zwdia.gr στο 14540 ή στείλε ΚΑΡΜΑ στο 54529. Από Κύπρο κάλεσε 900-19-222. *(Aναλυτικά οι χρεώσεις μας στο κάτω μέρος αυτής της σελίδας.)\nΣε νεαρότερες ηλικίες, πολύ εύκολα, ένας Σκορπιός θα μπορούσε να δημιουργήσει σχέση με άτομο μεγαλύτερης ηλικίας. Σε αυτήν την περίπτωση όμως, ένας είναι ο παράγοντας: Έρωτας. Και επειδή είναι το ζώδιο που περισσότερο από οποιοδήποτε άλλο έλκεται από τα δύσκολα, ίσως αυτήν τη σχέση να την θυμάται και ως την πιο καθοριστική της ζωής του. Τα τεράστια συναισθηματικά του κενά τον ωθούν να αναζητά τη διαφορά ηλικίας, προκειμένου να καλυφθεί όσο περισσότερο γίνεται, προκειμένου με μεγαλύτερη ασφάλεια και αυτοπεποίθηση να μπορέσει να προχωρήσει στη ζωή του. Όσον αφορά όμως τη σχέση που θα τον οδηγήσει στο γάμο, τα κριτήρια είναι εντελώς διαφορετικά. Και συνήθως κινούνται σε πιο φυσιολογικά πλαίσια. Θέλει να ξέρεις αν σε αγαπάει, αν σε βλέπει για γάμο, αν θα έχεις επανασύνδεση, αν θα κάνεις σχέση ζωής; Μίλησε με τους καταξιωμένους αστρολόγους του e-zwdia.gr στο 14540 ή στείλε ΚΑΡΜΑ στο 54529. Από Κύπρο κάλεσε 900-19-222. *(Aναλυτικά οι χρεώσεις μας στο κάτω μέρος αυτής της σελίδας.)\nΓια έναν Τοξότη, το θέμα της μεγάλης διαφοράς σε ό, τι αφορά την ηλικία, πολύ λίγο θα μετρήσει. Το σημαντικό για εκείνον είναι να περνάει καλά, να αντλεί χαρά μέσα από την επικοινωνία και το πιο σημαντικό ακόμα, να αισθάνεται ελεύθερος. Γι’ αυτό και οι Τοξότες σε νεαρή ηλικία επιλέγουν μεγαλύτερους αρκετά συντρόφους, ακριβώς για να μην προβάλουν ιδιαίτερες απαιτήσεις. Όσο αρχίζουν όμως και περνούν τα χρόνια (και αυτό αφορά περισσότερο τους άνδρες Τοξότες), τόσο αναζητά νεαρές υπάρξεις, αφού θέλει συνεχώς να ανανεώνει το συμβόλαιο που υπέγραψε με το χρόνο. Και αυτό δεν αφορά μόνο τις ερωτικές του σχέσεις. Αφορά γενικότερα τις παρέες του. Έλκεται από νέους ανθρώπους, και μπορεί σε ό, τι αφορά τις αντοχές του, το κέφι του για ζωή να λειτουργήσει ως παράδειγμα προς μίμηση. Θέλει να ξέρεις αν σε αγαπάει, αν σε βλέπει για γάμο, αν θα έχεις επανασύνδεση, αν θα κάνεις σχέση ζωής; Μίλησε με τους καταξιωμένους αστρολόγους του e-zwdia.gr στο 14540 ή στείλε ΚΑΡΜΑ στο 54529. Από Κύπρο κάλεσε 900-19-222. *(Aναλυτικά οι χρεώσεις μας στο κάτω μέρος αυτής της σελίδας.)\nΟι γυναίκες Αιγόκεροι έλκονται από μεγαλύτερους άνδρες, ενώ αντίθετα οι άνδρες από πολύ μικρότερες γυναίκες. Και ο λόγος είναι ότι θα πρέπει να εκφράσουν την ωριμότητά τους μέσα στη σχέση και να λειτουργήσουν προστατευτικά απέναντι στον ή στη σύντροφο. Τα πράγματα όμως αλλάζουν, όταν αρχίζουν να διαβαίνουν την ηλικία του κυβερνήτη τους του Κρόνου, δηλαδή μετά τα 50. Είναι αυτή η ηλικία σταθμός για έναν Αιγόκερω, η ηλικία του μεγάλου απολογισμού, που θα συνειδητοποιήσει ότι παραείδε σοβαρά τα πράγματα, δεν έζησε σαν παιδί, σαν νέος όσο είχε ανάγκη, και τώρα ήρθε η ώρα να ζήσει τα χαμένα χρόνια της νιότης του. Μοιραία, λοιπόν, αναζητά φρέσκα, δροσερά πρόσωπα για να ξαναθυμηθεί αυτά που θα έπρεπε, όταν ήταν νέος. Θέλει να ξέρεις αν σε αγαπάει, αν σε βλέπει για γάμο, αν θα έχεις επανασύνδεση, αν θα κάνεις σχέση ζωής; Μίλησε με τους καταξιωμένους αστρολόγους του e-zwdia.gr στο 14540 ή στείλε ΚΑΡΜΑ στο 54529. Από Κύπρο κάλεσε 900-19-222. *(Aναλυτικά οι χρεώσεις μας στο κάτω μέρος αυτής της σελίδας.)\nΗ ωριμότητα στη σκέψη. Αυτό περισσότερο θα μετρήσει για έναν Υδροχόο. Και σίγουρα, αυτό δε θα το αναζητήσει στα χρόνια του/της συντρόφου αλλά στο χαρακτήρα του και βέβαια στους στόχους που έχει θέσει στη ζωή του. Στις περισσότερες όμως των περιπτώσεων, η ωριμότητα συνάδει με την ηλικία. Από την άλλη όμως, η ηλικία δεν συνάδει απαραίτητα με την σοβαρότητα. Προϋπόθεση απαραίτητη για έναν Υδροχόο προκειμένου να μπει στη σχέση. Από τις ελάχιστες ζωδιακές περιπτώσεις που ακόμα και ένας άνδρας, θα μπορούσε να ζήσει με μία πολύ μεγαλύτερή του γυναίκα. Φτάνει μόνο να την αναγνωρίσει ως ομοϊδεάτη και συνοδοιπόρο σε αυτήν τη …μάταιη τις περισσότερες φορές ζωή. Θέλει να ξέρεις αν σε αγαπάει, αν σε βλέπει για γάμο, αν θα έχεις επανασύνδεση, αν θα κάνεις σχέση ζωής; Μίλησε με τους καταξιωμένους αστρολόγους του e-zwdia.gr στο 14540 ή στείλε ΚΑΡΜΑ στο 54529. Από Κύπρο κάλεσε 900-19-222. *(Aναλυτικά οι χρεώσεις μας στο κάτω μέρος αυτής της σελίδας.)\nΣτον ερωτικό τομέα, ο Ιχθύς μοιάζει μ’ ένα μύλο που τα αλέθει όλα. Το τι θα επιλέξει να …αλέσει, αυτό θα εξαρτηθεί από τη φάση ζωής που περνάει, και κυρίως το κατά πόσον η αυτοπεποίθησή του κυμαίνεται σε υψηλά ή χαμηλά επίπεδα. Μικρές, μεγάλες, μεσαίου μεγέθους, όλοι οι τύποι και όλες οι ηλικίες υπάρχουν μέσα στα γούστα του. Αυτό βέβαια αφορά περισσότερο τους άνδρες. Όσον αφορά τις γυναίκες Ιχθείς, δεν έχουν τόσο προτίμηση σε μεγαλύτερους άνδρες. Προτιμούν τους νεότερους, το πολύ-πολύ ίδιας ηλικίας. Μέσα από την ανάγκη τους ο έρωτας και κατά συνέπεια η σχέση να παραμείνει για πάντα, νιώθουν πιο ασφαλείς, εάν δίπλα τους υπάρχει ένας σύντροφος αρκετά νεότερος, παρότι αυτή η διαφορά θα βγάλει άλλα θέματα στην πορεία. Θέλει να ξέρεις αν σε αγαπάει, αν σε βλέπει για γάμο, αν θα έχεις επανασύνδεση, αν θα κάνεις σχέση ζωής; Μίλησε με τους καταξιωμένους αστρολόγους του e-zwdia.gr στο 14540 ή στείλε ΚΑΡΜΑ στο 54529. Από Κύπρο κάλεσε 900-19-222. *(Aναλυτικά οι χρεώσεις μας στο κάτω μέρος αυτής της σελίδας.)


10 beauty δώρα για τη Γιορτή της Μητέρας | Galerie de Beaute\nMaria Antoniou - 8 Μαΐου 2019\nΜία φορά τον χρόνο έχεις την ευκαιρία να δείξεις και με έναν συμβολικό και ταυτόχρονα απτό τρόπο την αγάπη σου προς το σημαντικότερο άνθρωπο στον κόσμο.\nΦέτος, επίλεξε ένα beauty προϊόν να κάνεις δώρο στη μαμά σου για τη Γιορτή της Μητέρας. Εμείς σου προτείνουμε τα 10 πιο hot της σεζόν για κάθε τύπο μαμάς και budget.\nΆρωμα Dolce Garden, Dolce & Gabbana\nΑν η μαμά σου δεν έχει ένα signature άρωμα και αν γνωρίζεις ότι αγαπά τα floral, τότε το Dolce Garden των Dolce & Gabbana είναι μονόδρομος! Επιπλέον, το packaging από λουλούδι είναι ένα δώρο 2 σε1: και άρωμα και λουλούδια!\nFuture Solution LX Intensive Firming Contour Serum, Shiseido\nΑν η μαμά σου αγαπά το skincare κι εσύ δεν πιστεύεις ότι θα βγεις εκτός budget, τότε ο ορός αντιγήρανσης για σύσφιξη και βαθιά ενυδάτωση Future Solution LX Intensive Firming Contour Serum της Shiseido είναι η τέλεια επιλογή.\nΟρός Advanced Night Repair Synchronized Recovery Complex II, Estée Lauder\nΕίναι ορός- παγκόσμιο best seller που αγαπούν εκατομμύρια γυναίκες ανά τον κόσμο και ήρθε η στιγμή να μυήσεις και τη μαμά σου σε αυτό. Ή είναι πολύ πιθανό να τον χρησιμοποιεί ήδη οπότε δεν έχεις παρά να της αγοράσεις το αγαπημένο της προϊόν.\nΒούρτσα μαλλιών Ultimate Air Dryer, Eco Tools\nΜια καλή βούρτσα μαλλιών είναι επένδυση. Και είναι κάτι που θα εκτιμηθεί ιδιαίτερα ειδικά αν η μαμά σου έχει αγάπη στα μαλλιά της. Κι αλήθεια, όλες εμείς πόσο συχνά αλλάζουμε βούρτσα; Άσε που η Ultimate Air Dryer είναι σχεδιασμένη να στεγνώνει τα μαλλιά σου 40% γρηγορότερα για λιγότερη ζημιά από τη θερμότητα και ταχύτερη προετοιμασία.\nΆρωμα Déclaration Eau de Parfum, Dior\nΑν στην μαμά σου αρέσουν οι κλασικές αξίες και τα πολυτελή αντικείμενα σίγουρα θα το αγαπήσει!\nΕνισχυτικό μαυρίσματος Dior Bronze\nΓια την κοσμοπολίτισσα μαμά αυτό το balm σώματος είναι ιδανικό: είναι Dior, για αρχή, και επιπλέον καταπραΰνει από την αφυδάτωση που προκαλεί η έκθεση στον ήλιo. Plus: ενισχύει το μαύρισμα.\nΕνυδατική κρέμα ημέρας The Moisturizing Cream, La Mer\nΑν το budget σου το επιτρέπει αυτό είναι ένα δώρο που μπορεί να ενθουσιάσει κάθε μαμά! Η ημέραςThe Moisturizing Cream είναι μια πλούσια κρέμα ενυδάτωσης και σύσφιξης προσώπου με τις θρυλικές θεραπευτικές δυνάμεις του Miracle Broth. Μεταμορφώνει ορατά με την υπόσχεση για λαμπερή και νεανική όψη.\nΣυσκευή καθαρισμού, L’institut Darphin Sonic ritual Cleansing Massaging expert\nΑυτό κι αν είναι το απόλυτο δώρο για μια μαμά που λατρεύει το skincare. Πρόκειται για μια συσκευή με 2 κεφαλές εμπνευσμένη από τα αποκλειστικά αναζωογονητικά μασάζ προσώπου του L'Institut Darphin, που μέσα σε 2 λεπτά χαρίζει νεανικό δέρμα.\nΛάδι σώματος και μαλλιών Natura Coconut Oil, Dalon\nΑυτό το πολυχρηστικό λάδι καρύδας απορροφάται στη στιγμή και ενυδατώνει, θρέφει και αφήνει το δέρμα και τα μαλλιά λεία κι απαλά χάρη σε ένα κοκτέιλ με βάση το έλαιο καρύδας με βιταμίνη Ε, φυτοστερόλες λιπαρά οξέα, μέταλλα και ιχνοστοιχεία. Ένας πραγματικός θησαυρός που περιποιείται την επιδερμίδα και αφήνει τα μαλλιά απαλά και λαμπερά. Ιδανικό για τις μαμάδες που αγαπούν τα φυσικά προϊόντα!\nΠούδρα Sheer Finish Pressed Powder, Bobbi Brown\nΈνα πολυτελές δώρο που η μαμά σου δεν θα χορταίνει να φοράει! Η πούδρα Sheer Finish Pressed Powder της Bobbi Brown έχει μεγάλη διάρκεια που σταθεροποιεί και τελειοποιεί το Foundation για ένα λείο και αψεγάδιαστο αποτέλεσμα.\nΥιοθέτησε τη beauty routine της Αμάλ Αλαμουντίν-Κλούνεϊ\nBeauty secrets που θα σε βοηθήσουν να ξεπεράσεις τη μελαγχολία μετά τις διακοπές\nΤα 5 beauty products που δεν λείπουν ποτέ από τη βαλίτσα των διακοπών μου\nBeauty Tips 197


Το Curiosity άρχισε να… «μυρίζει» την ατμόσφαιρα του Άρη - Γρεβενά – ΝΕΑ- ΕΙΔΗΣΕΙΣ – news- Grebena live GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\nO Deliveras έγινε «Γρεβενιώτης» « Λογότυπο παγωτών σε ταινίες… πορνό\nΗΠΑ: Προβάδισμα Ομπάμα έναντι Ρόμνεϊ »\nΤο Curiosity άρχισε να… «μυρίζει» την ατμόσφαιρα του Άρη\nΗ ατμοσφαιρική χημεία του πλανήτη Άρη θα μελετηθεί από τα όργανα του Curiosity που αναμένεται να ρουφήξει αέρα από τον κόκκινο πλανήτη\nΤο Curiosity φέρνει σε πέρας την επιστημονική αποστολή του, ξεκινώντας ήδη να «μυρίζει» τη χημική σύνθεση της ατμόσφαιρας του Άρη. Το ρόβερ -επιστημονικό εργαστήριο- χρησιμοποίησε ένα από τα όργανά του για να «ρουφήξει» αέρα από τον «κόκκινο πλανήτη», ώστε να αναλύσει τις συγκεντρώσεις των διαφορετικών αερίων που περιέχονται σε αυτόν.\nΕίναι η πρώτη φορά, σύμφωνα με το BBC, που θα μελετηθεί η ατμοσφαιρική χημεία του πλανήτη από την επιφάνεια του, από τότε που προσεδαφίστηκαν σ’ αυτόν τα σκάφη «Viking» στη δεκαετία του ’70. Δεν αναμένονται πάντως εκπλήξεις, καθώς το διοξείδιο του άνθρακα είναι σαφώς κυρίαρχο στον αρειανό αέρα.\nΜε μεγαλύτερο ενδιαφέρον αναμένεται η επί τόπου ανάλυση του μεθανίου, που ήδη έχει ανιχνευθεί από δορυφορικές παρατηρήσεις και από επίγεια τηλεσκόπια. Η παρουσία μεθανίου είναι αινιγματική και παραπέμπει σε κάποια γεωχημική ή ακόμα και βιολογική (μικροβιακή) πηγή. Ελπίζεται ότι το Curiosity θα διαφωτίσει τους επιστήμονες επ’ αυτού. Τ’ αποτελέσματα του πρώτου σχετικού τεστ θα γίνουν γνωστά την επόμενη εβδομάδα, όμως, σύμφωνα με τους επιστήμονες, θα χρειαστεί κι άλλος καιρός έως ότου υπάρξει ένα οριστικό συμπέρασμα για την προέλευση του μεθανίου στον Άρη.\nΤο ρόβερ έχει κιόλας διανύσει συνολικά 109 μέτρα μέσα στον κρατήρα Γκέιλ όπου προσεδαφίστηκε πριν από ένα μήνα περίπου. Μάλιστα μία φωτογραφία του δορυφόρου Mars Reconnaissance Orbiter (MRO), που βρίσκεται σε τροχιά γύρω από τον πλανήτη, δείχνει καθαρά τα ίχνη που έχει αφήσει το Curiosity πάνω στην επιφάνεια του Άρη.\nΣύμφωνα με τον επιστημονικό σχεδιασμό, σε λίγες εβδομάδες το όχημα θα φθάσει σε ένα σημείο περίπου 300 μέτρα στα ανατολικά, όπου θα αρχίσει πλέον τις γεωλογικές έρευνές του.\nΚαθ’ οδόν το ρόβερ θα δοκιμάσει τον ερευνητικό και φωτογραφικό εξοπλισμό του σε διάφορα βράχια που θα συναντήσει. Ήδη το όχημα άπλωσε τον μήκους 2,1 μέτρων ρομποτικό βραχίονά του, ο οποίος πλέον άρχισε να δοκιμάζεται για να διαπιστωθεί ότι λειτουργεί άψογα.\nΗ ανώτερη ταχύτητα που κινείται το Curiosity, είναι τέσσερα εκατοστά το δευτερόλεπτο. Τα αποτελέσματα των επιτόπιων αναλύσεών του και το υλικό των 17 καμερών του θα στέλνονται στη Γη μέσω των κεραιών που το όχημα – εργαστήριο διαθέτει, ενώ παράλληλα θα δέχεται από τους επιστήμονες στη Γη συνεχώς νέες εντολές για το πού θα κατευθυνθεί.\nThis entry was posted on Σάββατο, Σεπτέμβριος 8th, 2012 at 23:55 and is filed under HOT STORIES. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.\n« Λογότυπο παγωτών σε ταινίες… πορνό


Charlie Sheen: 10 εξωφρενικές ιστορίες\nΟι 10 πιο Charlie Sheen ιστορίες του Charlie Sheen\nO τύπος που μάλλον δε δίνει δεκάρα για τη γνώμη κανενός σήμερα γίνεται 56 χρόνων.\nΓράφει: Ραφαέλλα Ράλλη 03 Σεπτεμβρίου 2021\nΒίος και πολιτεία για ένα τύπο που έχει βαλθεί να μην τον συμπαθήσουμε για κανένα λόγο. Κάπως έτσι θα μπορούσαν να συνοψιστούν σε μία γραμμή τα πεπραγμένα του Charlie Sheen από τη στιγμή που έγινε διάσημος. Για την ακρίβεια, η λέξη 'αιρετικός' μοιάζει (και είναι) αρκετά επιεικής για όλα όσα έχει καταφέρει μέχρι στιγμής, εξαγριώνοντας την κοινή γνώμη, αλλά αν πρέπει κάτι να παραδεχτούμε, είναι ότι απέχει παρασάγγας από την προβλεψιμότητα. Για παράδειγμα, το 2015 αποκάλυψε ότι εκβίασε πολύ κόσμο για να μην έρθει στο φως η είδηση ότι είναι θετικός στον HIV.\nΕπιπλέον, o Carlos Irwin Estévez (όπως είναι το πραγματικό του όνομα) είχε προλάβει νωρίτερα να βάλει τρικλοποδιά στον εαυτό του με απίστευτη μαεστρία κατορθώνοντας να απολυθεί από την κωμική σειρά του CBS, Two and a Half Men -από την οποία είχε γίνει ο πιο ακριβοπληρωμένος ηθοποιός στην αμερικανική τηλεόραση- ύστερα από λεκτική επίθεσή του στον παραγωγό και συνδημιουργό της σειράς, Chuck Lorre, τα αφεντικά του στο CBS και τη Warner Bros. TV.\nΜε αφορμή λοιπόν τα γενέθλιά του -γεννήθηκε σαν σήμερα στις 3 Σεπτεμβρίου του 1965- ανατρέχουμε σε 10 από τα πιο εξωφρενικά πράγματα που έχει κάνει μέχρι στιγμής υπό την επήρρεια ουσιών (ή και όχι), χωρίς να εγγυώμαστε ότι σύντομα η λίστα με αυτά δεν πρόκειται να εμπλουτιστεί με νέα.\nΜας έδωσε τον αριθμό του κινητού του\nΜερικά χρόνια πριν και χωρίς να το καταλάβει, έκανε tweet τον αριθμό του κινητού του από τον προσωπικό του λογαριασμό. Προφανώς και ήταν κατά λάθος, νόμιζε πως τον έστελνε στον Justin Bieber!\nH επίθεση στον οδοντίατρο\nΤο 2014 κι ενώ βρισκόταν στον οδοντίατρο για ένα χαλασμένο δόντι, εντελώς ξαφνικά τράβηξε μαχαίρι εναντίον του. Από ό,τι αποδείχτηκε αργότερα είχε γίνει επιθετικός εξαιτίας του υποξείδιου του αζώτου.\nΟ κατά λάθος πυροβολισμός\nΛέγεται ότι περίπου μία 15αετία πριν, κατάφερε να πυροβολήσει άθελά του την τότε αρραβωνιαστικία του Kelly Preston. Βέβαια, και οι δύο είχαν σπεύσει να διαψεύσουν το περιστατικό, άσχετα αν κανείς δεν τους πίστεψε.\nRiko Nose/Fotos International/Getty Images\nΤο πάρτι 36 ωρών\nΤο 2007, ο ηθοποιός μεταφέρθηκε εσπευσμένα στο νοσοκομείο μετά από ένα ακόμη επεισόδιο κατάχρησης ναρκωτικών. Έκανε πάρτι επί 36 (!) ώρες με μερικές εντυπωσιακές γυναίκες, σνιφάροντας κοκαΐνη και πίνοντας αλκοόλ.\nTo παντοδύναμο μυαλό του\nΜία από τις πιο αστείες δηλώσεις που έχει κάνει ποτέ, μάλλον θα μείνει στην ιστορία για την πρωτοτυπία της. Σε συνέντευξή του υποστήριξε ότι δεν ήταν εθισμένος στα ναρκωτικά και το αλκοόλ, αφού μπόρεσε να θεραπευτεί με το μυαλό του!\nΈνα μίνι κινηματογραφικό Hangover\nΤο 2007 βρέθηκε γυμνός και μεθυσμένος σε ένα ξενοδοχείο στη Νέα Υόρκη. Για τα δεδομένα του δε θα ήταν περίεργο, αν οι ζημιές που είχε δημιουργήσει στο δωμάτιο δεν ξεπερνούσαν τις 7.000 δολάρια.\nΟ περιβόητος καβγάς με τον Chuck Lorre\nΑφού καταφέρθηκε εναντίον του δημιουργού του Two And A Half Men, Chuck Lorre σε ένα ραδιοφωνικό podcast και απολύθηκε από τη σειρά, δεν έβαλε μυαλό. Μετά, έριξε τα βέλη του και στον αντικαταστάτη του στη σειρά, Ashton Kutcher μέσω twitter: "Hey Ashton, σόρι αδερφέ, όλα καλά. Σταμάτα να ξερνάς πάνω στην παλιά υπέροχη σειρά μου. Θυμάσαι το Punk'd; how duz it feel'", του έγραψε έξαλλος.\nΤο διαζύγιο με τη Denise Richards\nΤο διαζύγιό του από τη Denise Richards μόνο δραματικό μπορεί να χαρακτηρισθεί. Το 2005, το πρώην κορίτσι του James Bond κατέθεσε αίτηση διαζυγίου και μετά από μία σύντομη επανασύνδεση, το 2006 προχώρησαν στις διαδικασίες. Τα πράγματα πήραν τόσο κακή τροπή ώστε η ηθοποιός να καταθέσει ασφαλιστικά μέτρα εναντίον του πρώην συζύγου της, ο οποίος μεταξύ άλλων κορόιδευε την καρκινοπαθή μητέρα της και έστελνε στην άθλια emails όπως το εξής: "Είσαι ένα γουρούνι. Ένα θλιβερό, άνεργο γουρούνι χωρίς ταλέντο και, χμμμ ε ναι, θλιβερή και άνεργη και μνησίκακη και κακή μαμά, οπότε άντε γ****, θλιβερό άνεργο γουρούνι".\nH διαμάχη για την επιμέλεια του παιδιού\nΗ diaμάχη για την επιμέλεια του παιδιού που είχε αποκτήσει από την πρώην σύζυγό του, Brooke Mueller έχει μείνει στην ιστορία. Ο ηθοποιός, δε δίσταζε να τη βρίζει είτε δια ζώσης είτε δημόσια μέσω του αγαπημένου του Twitter με ακατάληπτα σχόλια που δε ήταν πολύ ευγενικό να παραθέσουμε εδώ.\nΗ επικοινωνία με αμφιλεγόμενο απόστρατο αστυνομικό\nΤο 2013, ο Sheen είχε τη φαεινή ιδέα να επικοινωνήσει με τον Christopher Dorner, έναν πρώην αξιωματικό της αστυνομίας στο Λος Άντζελες που κατηγορούνταν ότι σκότωσε τρεις ανθρώπους. Μαγνητοσκόπησε ένα βίντεο στο οποίο έλεγε στο Dorner να έρθει σε επαφή μαζί του επειδή πρωτύτερα είχε φροντίσει να μιλήσει με κολακευτικά λόγια για τον ίδιο.\nΗΘΟΠΟΙΟΙ CHARLIE SHEEN


Φίλοι Ποδηλάτου: Οι Πίτες ζεσταίνονται τα ποδήλατα λαδώνονται.\nΌλα έτοιμα για τη 2η συνάντηση μας.\nΝα ευχαριστήσουμε την ΤΡΙΚΑΛΙΝΗ ΠΑΡΑΔΟΣΗ\nΤον συνεταιρισμό της κ.κ. Καράς Ελένης-Πατουλιώτη Παναγιώτη που δραστηριοποιείται κυρίως στην ευρύτερη περιοχή του Νομού Τρικάλων με έδρα το Μεγαλοχώρι τηλ. 2431056160.\nΠρόκειται για έναν συνεταιρισμό που παράγει προϊόντα ντόπιας Τρικαλινής παραγωγής και Παράδοσης όπως Χωριάτικες πίτες με χειροποίητο φύλλο κ.α.\nΗ συνάντηση των ποδηλάτων και ποδηλατιστών θα γίνει 26 Μαρτίου μέρα Πέμπτη και ώρα 4.30 μ.μ. μπροστά από το Κουρσούμ Τζαμί


ΑΓΙΟΡΕΙΤΙΚΕΣ ΜΝΗΜΕΣ: 11463 - Ρώσοι, ευεργέτες ή ευεργετημένοι των Ελλήνων;\nΑναρτήθηκε από Keliotis Giannis στις 12/31/2018 12:12:00 π.μ.\nΑνώνυμος 31/12/18, 11:27 π.μ.\nΠολλοί επιστημονικοί φορείς απαγορεύουν την δημοσίευση άρθρων ή κειμένων με ερωτηματικό και ιδίως στον τίτλο. Ίσως και εδώ έπρεπε να προβλεφθεί και να εφαρμοστεί κάτι τέτοιο.\nΠρόκειται για πολιτικό άρθρο. Στην πολιτική τίποτα δεν είναι δεδομένο. Εκεί δεν υπάρχουν θέσφατα. Σήμερα κάποιοι είναι φίλοι μεταξύ τους και αύριο εχθροί, ανάλογα με τα συμφέροντα της στιγμής. Ειδικότερα ισχύει το ρητό «ο Θεός να σε φυλάγει από τους φίλους σου».\nΑναφέρονται στο κείμενο κάποια δεινά που υπέστη το Άγιο Όρος από τις εχθρικές πολιτικές. Μακάρι να είναι μόνο αυτά. Ο τόπος αυτός έχει υποστεί πολύ περισσότερα και πολύ χειρότερα. Άλλα τόσα είναι και τα καλά που δέχτηκε και δεν τα γνωρίζουμε. Η ηθική και οικονομική στήριξη που είχαν τα μοναστήρια και οι σκήτες από «ανώτατους άρχοντες - πολιτικούς» είναι τεράστια. Υπάρχουν αυτοκρατορικές δωρεές. Κάποιες έγιναν από ηγεμόνες ή βασιλείς, προέδρους, ακόμα και από Οθωμανούς αξιωματούχους ή Διοικητές. Η συγκυρία έφερε στις μέρες μας και την στήριξη κάποιων υπερδυνάμεων στις κυβερνήσεις Αθηνών και Λευκωσίας για πάνω από μισό αιώνα. Χρησιμοποιήθηκε ακόμα και το “veto” στο Συμβούλιο Ασφαλείας του ΟΗΕ, για να μην χαθεί ο ορθόδοξος λαός μας, ο τόπος και η πίστη μας.\nΗ χερσόνησος του Άθω δεν κινδυνεύει από τις ξένες υπέρ - δυνάμεις. Ούτε και παλαιότερα υπήρξε τέτοιο θέμα. Η φράση «το Άγιο Όρος έχει εκθρονίσει αυτοκράτορες» δηλώνει την ισχύ, που έχουν οι προσευχές των εκεί μοναχών.\nΣυχνά ακούμε για τις Υπερδυνάμεις, για τους Εβραίους, αυτούς που έχουν το χρήμα και ελέγχουν τον κόσμο όλο. Δεν είναι έτσι. Ο Ισχυρός και Παντοδύναμος Θεός ελέγχει τα πάντα. Δεν υπάρχει άνθρωπος, που να είναι πάνω από Αυτόν.


Προορισμός γνώσης η κεντρική μονάδα παραγωγής της Sunlight Group στην Ξάνθη - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική MAGAZINO Προορισμός γνώσης η κεντρική μονάδα παραγωγής της Sunlight Group στην Ξάνθη\n20 φοιτητές από το Δημοκρίτειο Πανεπιστήμιο Θράκης και ακαδημαϊκά ιδρύματα από την Ευρώπη ξεναγήθηκαν στη μονάδα παραγωγής της Sunlight Group στην Ξάνθη.\nΗ επίσκεψη πραγματοποιήθηκε στο πλαίσιο εκδήλωσης του ESTIEM, ευρωπαϊκού οργανισμού φοιτητών που σπουδάζουν Μηχανική Παραγωγή και Διοίκηση.\nΗ Sunlight Group Συστήματα Αποθήκευσης Ενέργειας (Sunlight Group), εταιρεία τεχνολογίας που ειδικεύεται στις ολοκληρωμένες και καινοτόμες λύσεις αποθήκευσης ενέργειας, υποδέχθηκε την Πέμπτη, 7 Απριλίου, στις εγκαταστάσεις της στην Ξάνθη κλιμάκιο 20 φοιτητών. Οι σπουδαστές προέρχονται από το Δημοκρίτειο Πανεπιστήμιο Θράκης και άλλα ευρωπαϊκά πανεπιστήμια, και ανήκουν στον ευρωπαϊκό οργανισμό ESTIEM (European Students of Industrial Engineering and Management) που συνδέει φοιτητές ανά την Ευρώπη με κοινό αντικείμενο σπουδών.\nΜέρος της εκδήλωσης ήταν η επίσκεψη και ξενάγηση στις βιομηχανικές εγκαταστάσεις παραγωγής μπαταριών και συστημάτων αποθήκευσης ενέργειας της Sunlight Group στο Νέο Όλβιο. Το εργοστάσιο επιλέχθηκε για τις πρότυπες και προηγμένες μεθόδους λειτουργίας του, καθώς και το διεθνές αποτύπωμα της Sunlight ως σχεδόν αποκλειστικά εξαγωγικής εταιρείας τεχνολογίας με πωλήσεις σε 100 και πλέον χώρες ανά τον κόσμο.\nΤην επίσκεψη των φοιτητών στο εργοστάσιο χαιρέτισε ο Διευθυντής Παραγωγής της Sunlight Group Κωνσταντίνος Πασπάλας, ο οποίος δήλωσε σχετικά: «Με μεγάλη χαρά υποδεχθήκαμε στις εγκαταστάσεις μας τους φοιτητές και τις φοιτήτριες που συμμετέχουν στο συγκεκριμένο πρόγραμμα του ESTIEM. Ως πρωτοπόρος εταιρεία στην παραγωγή συστημάτων αποθήκευσης ενέργειας, στη Sunlight ανοίγουμε την πόρτα στα αυριανά στελέχη του κλάδου και μοιραζόμαστε μαζί τους τις γνώσεις μας. Έτσι, δίνουμε την ευκαιρία σε σπουδαστές Μηχανικής Παραγωγής και Διοίκησης από όλη την Ευρώπη να βιώσουν στην πράξη το αντικείμενο που μελετούν θεωρητικά. Κι ελπίζουμε να τους εμπνεύσουμε στις μελλοντικές τους δραστηριότητες».\nΠιστή στο όραμα να παρέχει ενέργεια που βασίζεται στη γνώση και να είναι πηγή ενδυνάμωσης, η Sunlight Group στηρίζει πρωτοβουλίες που φέρνουν πιο κοντά νέους φοιτητές στην πρακτική γνώση και εξειδίκευση, με στόχο τη δημιουργία της επόμενης γενιάς ταλαντούχων στελεχών.


Ιωαννίδης: Τώρα θα δείτε έναν άλλον Αστέρα! - Αστέρας Τρίπολης - SPORT 24\nΔημοσίευση: 13 Οκτ. 2016 10:21\nΣίγουρος για την ανάκαμψη του Αστέρα εμφανίστηκε ο επιθετικός του, Νίκος Ιωαννίδης. Τι λέει για τους κιτρινομπλέ, τον Ελυθερόπουλο, την Ντόρμουντ αλλά και την Εθνική.\nΟ Νίκος Ιωαννίδης “σκόραρε” στη Δημοτική Ραδιοφωνία Τρίπολης και στην εκπομπή “Facelook στα γήπεδα”, με τον Θοδωρή Τσούτσο. Ο επιθετικός του Αστέρα φιλοξενήθηκε στο στούντιο του Δημοτικού Ραδιοφώνου και αναφέρθηκε σε όλα τα θέματα της ομάδας. Τον αγώνα με τον Πλατανιά, το κακό ξεκίνημα, αλλά και τον νέο προπονητή, Δημήτρη Ελευθερόπουλο. Μίλησε για τον εαυτό του, την Μπορούσια Ντόρτμουντ και το όνειρο της κλήσης στην Εθνική Ανδρών.


Συνέντευξη του λογοτέχνη Χρήστου Τσαντή στον Παναγιώτη Χιονίδη για το independent.gr. – ΡΑΔΑΜΑΝΘΥΣ\n«Η ζωή δεν είναι ένα πρόβλημα για να το λύσεις, αλλά ένα μυστήριο για να το ζήσεις», Όσσο.\n– Χρήστο θα ξεκινήσω κάπως ανάποδα! Θέλω να σε ρωτήσω τί σχεδιάζεις, για το επόμενο διάστημα;\n– Προετοιμάζω την έκδοση μιας νουβέλας, που έγραψα το χειμώνα, με τίτλο «Ο μικρός πρίγκιπας συναντά τον κύριο Καζαντζάκη στο δρόμο της αναζήτησης». Πρόκειται για ένα κείμενο το οποίο έρεε… κυριολεκτικά! Η ιδέα προέκυψε αυθόρμητα σε ένα θεατρικό παιχνίδι κι από εκείνη τη στιγμή, έκανε άνω-κάτω και τον δικό μου προγραμματισμό. Πήρε προτεραιότητα!\n– Το θέμα; Τί ακριβώς πραγματεύεται η νουβέλα;\n– Πρόκειται για δύο παράλληλες ιστορίες. Μία σε χρόνο πραγματικό και μία στα σύνορα της φαντασίας. Και οι δυο τέμνονται στο μεταίχμιο του κόσμου, στο δρόμο της αναζήτησης, που αργά ή γρήγορα, κάθε άνθρωπος διαβαίνει. Θα έλεγα πως οι ήρωες του Εξυπερύ και του Ν. Καζαντζάκη ανταμώνουν, δίνοντας μας ώθηση, για μια κατάδυση, για ένα ταξίδι στα βάθη της ψυχής μας.\nΗ πρώτη ιστορία λαμβάνει χώρα σε ένα φανταστικό πλαίσιο, με φόντο μία θεατρική σκηνή, η οποία εμφανίζεται σαν το σύνορο ανάμεσα στον κόσμο τον πραγματικό και τον κόσμο του ονείρου.\nΕδώ, ο Μικρός Πρίγκιπας επανέρχεται στη γη, καθώς η ζωή στο άστρο του μαραίνεται. Στην προσπάθεια του θα συναντηθεί με ορισμένες από τις πιο γνωστές και συμβολικές μορφές του έργου του Νίκου Καζαντζάκη, τον παπά-Φώτη (από το «Ο Χριστός ξανασταυρώνεται»), τον Καπετάν Μιχάλη, τον Ζορμπά. Μαζί θα αντιμετωπίσουν τα εμπόδια που θέτουν οι «Τούρκοι» (ως σύμβολα), που κυνηγούν και τρομοκρατούν τις ψυχές των ανθρώπων, «εμποδίζοντας τα λουλούδια που κρύβουν στις ψυχές τους ν’ ανθίσουν». Διασχίζουν την Κρήτη, ανεβαίνουν στην κορφή της Σελένας, περνάνε από το Δικταίο Άντρο (όπου κατοικεί ο Ζορμπάς), φτάνουν στη θάλασσα με βάρκα την «Οδύσσεια», μάχονται, ανεβαίνουν, θαλασσοδέρνονται.\nΣτην δεύτερη ιστορία, δύο φίλοι εμπνευσμένοι από μια ιδέα για ένα θεατρικό παιχνίδι, υποδύονται τον «Μικρό Πρίγκιπα» ο ένας, τον Ν. Καζαντζάκη ο άλλος (μέσα από τις μορφές που σμίλεψε με την πένα του), ιχνηλατώντας το δικό τους εσωτερικό κόσμο. Ουσιαστικά.. οι ρόλοι τούς ωθούν σε μία ενδοσκόπηση. Σε μια προσέγγιση των σύγχρονων υπαρξιακών αδιεξόδων, που βιώνει ο άνθρωπος στην εποχή της μεγάλης κρίσης στην οποία ζούμε.\nΟ έρωτας, η αναζήτηση για το χαμένο νόημα της ζωής, η κρίση κι η πορεία της Ελλάδας μέσα σε αυτό το περιβάλλον, φορτισμένη με μύθους και προσδοκίες, ανταμώνουν τις μεγάλες ιδέες-απογοητεύσεις του αιώνα που μας πέρασε, συνομιλούν με τον Μενέλαο Λουντέμη, τον Έρενμπουργκ, τον Κώστα Ουράνη, τον Καβάφη. Προσπαθούν να ξαναφέρουν στο προσκήνιο τον μικρό θεό που κρύβει κάθε άνθρωπος μέσα του, να πλησιάσουν την παιδική τους τη ψυχή.\nΟι δύο ιστορίες συνδέονται στις διηγήσεις του Μικρού Πρίγκιπα, οι οποίες είναι κοινές, στο φανταστικό θέατρο αλλά και στο σανίδι της πραγματικότητας.\nΠαναγιώτη, με την ευκαιρία που μου δίνεις, θέλω να πω ένα μεγάλο ευχαριστώ, στους φίλους που έχουν συμβάλλει στην ετοιμασία του βιβλίου.\nΣυγκεκριμένα: μιλάω για την αδερφή μου, Μαρία Τσαντή, η οποία ετοίμασε τον πίνακα που κοσμεί το εξώφυλλο. Την Σεβαστή Σημαντήρη και τη Βλασία Λάγιου που έκαναν την επιμέλεια του κειμένου και βοήθησαν μέσα από τη συζήτηση και τις παρατηρήσεις τους. Τον Παντελή Μπακάλη, ο οποίος έκανε τη σελιδοποίηση.\n– Έχεις καταλήξει με εκδοτικό; Πότε να περιμένουμε για την έκδοση;\n– Όχι. Δεν έχω καταλήξει ακόμα με κάποιο εκδοτικό. Θα προχωρήσω όμως. Υπολογίζω γύρω στα τέλη του Μαΐου, να το έχουμε στα χέρια μας.\n– Χρήστο, ζούμε σε μια εποχή που κυριαρχεί το εύκολο! Ιστορίες που κατά τη γνώμη μου αποκοιμίζουν και δεν έχουν να προσφέρουν κάτι το ιδιαίτερο. Όμως τέτοια έργα κυρίως προβάλλονται. Ποιές δυνατότητες έχει σήμερα ένας νέος δημιουργός να παρουσιάσει τη δουλειά του;\n– Κοίτα, έχει πολλές πλευρές αυτό το ζήτημα. Ίσως αυτό που αναφέρεις να είναι και μία άλλη όψη της κρίσης, που περνάμε. Κρίση η οποία δυστυχώς δεν είναι μόνο οικονομική. Είναι πιο βαθιά, πιστεύω.\nΑπό την άλλη, κάθε ένας παίρνει και την ευθύνη του. Το εκδοτικό-με την καθαρά οικονομική έννοια-είναι μια επιχείρηση. Το βιβλίο όμως δεν είναι κι εμπόρευμα ακριβώς. Και νομίζω ότι η αντιμετώπισή του με τέτοιους όρους-ως εμπορεύματος δηλαδή και όχι ως μιας μορφής πολιτιστικής πρότασης-ωθεί στη συρρίκνωση και στο τέλμα. Υπάρχουν φυσικά τα ζητήματα που επιδρούν, φορολογικά και άλλα τέτοια. Όμως αν φτάσουμε στο σημείο, οι συγγραφείς, οι δημιουργοί γενικά, σε κάθε είδος τέχνης, να διαμαρτύρονται μόνο όταν δέχονται και στο δικό τους το πετσί την αναλγησία της πολιτείας, σφυρίζοντας αδιάφορα όταν η κοινωνία μας στενάζει, ε… τότε υπάρχει πρόβλημα!\nΝομίζω είναι συνυφασμένη η δημιουργία με την κοινωνική αναφορά, η σύνδεση με όλα όσα ταλανίζουν σήμερα εμάς και τους συνανθρώπους μας. Εξαιρούνται βέβαια αυτοί οι οποίοι δεν έχουν προβλήματα! Ή όσοι αναπαύονται στις δάφνες τους και στις απολαβές που τους προσφέρουν οι «δημόσιες σχέσεις» τους!\nΟ δημιουργός σήμερα έχει στα χέρια του ένα «όπλο», που δεν υπήρχε τα προηγούμενα χρόνια. Μπορεί να κατηγορήσει κανείς το διαδίκτυο για πολλά. Αλλά δεν μπορείς να αμφισβητήσεις πως-δεν αντικαθιστά φυσικά σε καμιά περίπτωση την προσωπική επαφή-δίνει όμως τη δυνατότητα να προβάλει κανείς το έργο του, να το θέσει στην κρίση των φίλων του αλλά και άλλων ανθρώπων, να ανταλλάξει γνώμες. Υπάρχει η δυνατότητα, με μικρό κόστος, να εκτυπώσει και να διαβάσει κανείς. Πάνω απ’ όλα όμως, είναι η ίδια η ζωή! Η μελέτη γονιμοποιεί τη δημιουργία που βασίζεται σε μια ζωή γεμάτη. Αληθινή. Ρέουσα. Αντιφατική πολλές φορές. Μια ζωή σε κίνηση. Κι από όσα έμαθα ως τώρα στη θάλασσα, θυμάμαι πως σηκώνεις τα πανιά, πάντα, κόντρα στον άνεμο! Αυτή είναι η δική μου γνώμη. Νομίζω πως το ρητό του Όσσο, τα λέει όλα: «Η ζωή δεν είναι ένα πρόβλημα για να το λύσεις, αλλά ένα μυστήριο για να το ζήσεις».\nΟ Χρήστος Τσαντής γεννήθηκε και ζει στην Πάτρα.\nΕίναι μέλος της Κριτικής Επιτροπής του Διεθνούς Φεστιβάλ Κινηματογράφου της Πάτρας και συνεργάτης του ηλεκτρονικού περιοδικού για τις τέχνες και τον πολιτισμό «independent.gr».\nΈως σήμερα έχουν εκδοθεί τρία έργα του, δύο μυθιστορήματα και μία νουβέλα:\nΥπό έκδοση βρίσκεται η νουβέλα «Ο μικρός πρίγκιπας συναντά τον Κύριο Καζαντζάκη στο δρόμο της αναζήτησης».\nPosted in Βιβλία,ΠολιτισμόςTagged independent.gr,Αντουάν Ντε Σαιντ-Εξυπερύ,Βιογραφικό,Βλασία Λάγιου,Μαρία Τσαντή,Με βάρκα το ταξίδι,Νίκος Καζαντζάκης,Νεοελληνική πεζογραφία,Νουβέλα,Ο μικρός πρίγκιπας συναντά τον κύριο Καζαντζάκη στο δρόμο της αναζήτησης,Παντελής Μπακάλης,Παναγιώτης Χιονίδης,Συνέντευξη,Σεβαστή Σημαντήρη,Το πηγάδι,Φάρος\nΠροηγούμενο Daniel Goleman «Η συναισθηματική νοημοσύνη».\nΕπόμενη R. D. Laing Ο διχασμένος εαυτός


Απόκριες μιας άλλης εποχής | "Τα πάντα ρει news"\nΑπόκριες μιας άλλης εποχής\nΤα πάντα ρεί news Αυγούστου 23, 2019 0 comment\nΕξαιρετικό ενδιαφέρον παρουσιάζει ο τρόπος που διασκέδαζε ο κόσμος τις αποκριάτικες ημέρες έναν αιώνα πριν. Σε μια εποχή που η οικονομική κατάσταση του πληθυσμού ήταν ιδιαίτερα αρνητική και η Αθήνα κατακλυζόταν από εκατοντάδες επαρχιώτες που εγκατέλειπαν τις εστίες τους για να αναζητήσουν καλύτερη τύχη στην πρωτεύουσα. Στα τέλη του 19ου αιώνα τις ημέρες της Aποκριάς οι κάτοικοι ζούσαν σε ρυθμούς ξέφρενου πανηγυριού.\nΞεκινούσαν από τις 8 το πρωί. Ανθρώπινα κύματα πλημμύριζαν ακανόνιστα τους κεντρικούς δρόμους. Δύο ώρες αργότερα εμφανίζονταν τρεις κήρυκες, οι οποίοι ανεβασμένοι σε γαϊδουράκια και με σαλπίσματα ανήγγελλαν τον ερχομό του Καρνάβαλου: «Aθηναίοι και Αθηναίϊσες. Να κλείσετε τα σπίτια σας, τις πόρτες σας και να τρέξετε να υποδεχθήτε εις τας 2 το απόγευμα τον Καρνάβαλον. Αθηναίοι και Αθηναίϊσες, φάτε, πιήτε, και διασκεδάσατε…». Διακόσιες χιλιάδες άνθρωποι, υπολόγιζαν οι εφημερίδες ότι βγήκαν στους δρόμους το 1899 καταλαμβάνοντας πεζοδρόμια, πλατείες, παράθυρα, εξώστες, βιτρίνες καταστημάτων αλλά και τις εξέδρες του Κομιτάτου, που στηνόντουσαν από τις αρμόδιες υπηρεσίες του τότε Υπουργείου Οικονομικών.\nΑπό τα παράθυρα του Υπουργείου παρακολουθούσε την παρέλαση των αρμάτων σύσσωμη η Βασιλική Οικογένεια. Η πομπή εισερχόταν στην οδό Σταδίου από την πλατεία Ομονοίας. Παιδιά διαφόρων ηλικιών ντυμένοι παλιάτσοι, σφυρίχτρες, εκκωφαντικοί θόρυβοι, η Μουσική Εταιρεία, ενώ στην τεράστια εξέδρα της οδού Κοραή εκατοντάδες άνθρωποι στοιβαγμένοι κυριολεκτικά ο ένας πάνω στον άλλον. Είκοσι ποδηλατιστές ήταν επικεφαλής της πομπής φορώντας στολές Γάλλων ιππέων, ακολουθούσαν μεταμφιεσμένα τα άπορα παιδιά του Παρνασσού, εννέα ιππείς προπομποί και πίσω τους ο Καρνάβαλος, ένα διώροφο άρμα, και σε υψηλότερο επίπεδο ο «Βασιλεύς». Εκπρόσωπος του Κομιτάτου χαιρετούσε τον Καρνάβαλο, ο οποίος ανταποκρινόταν με στίχους του Πολύβιου Δημητρακόπουλου. Ακολουθούν μουσικοί όμιλοι και «λαϊκά θεάματα».


Φηροστεφάνι - Σαντορίνη, Οι Κυκλάδες\nΤο Φηροστεφάνι είναι ένα από τα χωριά της καλντέρας της Σαντορίνη. Βρίσκεται ανάμεσα στα Φηρά και το Ημεροβίγλι και προσφέρει την καλύτερη θέα στο ηφαίστειο του νησιού και γι ’αυτό συγκεντρώνονται εδώ τα ακριβότερα ξενοδοχεία και οι βίλες της Σαντορίνης. Συνήθως το Φηροστεφάνι δεν υπάρχει στους χάρτες γιατί φαίνεται να είναι σαν μια γειτονιά της πρωτεύουσας Φηρά - δεν υπάρχουν σύνορα μεταξύ των δύο.\nΤο τμήμα του Φηροστεφάνι που βρίσκεται στην καλντέρα έχει πολλά σοκάκια και σκάλες που μοιάζουν με λαβύρινθο. Μπορείτε συχνά να βλέπετε τους τουρίστες να μεταφέρουν τις αποσκευές τους κάτω από τα ξενοδοχεία ή τους σερβιτόρους να τροφοδοτούν τα τρόφιμα και το νερό με καροτσάκια. Το Φηροστεφάνι συνδέεται με τα Φηρά από ένα στενό λιθόστρωτο δρόμο που περνάει στην άκρη της καλντέρας.\nΣτο Φηροστεφάνι υπάρχουν ωραίες καφετέριες με θέα στην καλντέρα και μερικά εστιατόρια, αλλά η επιλογή είναι λιγότερο διαφοροποιημένη από ό, τι στα Φηρά. Πιθανότατα έχετε δει φωτογραφίες της Σαντορίνης με βάρκα στην οροφή ενός λευκού κτιρίου με θέα στο ηφαίστειο - αυτό το σκάφος βρίσκεται ακριβώς στο Φηροστεφάνι.\nεμφαση: την καλύτερη θέα στην καλντέρα στο νησί, χωριό σε Σαντορίνη, Οι Κυκλάδες, Ελλάδα\nΦωτογραφίες από Φηροστεφάνι\nξενοδοχείο σε Φηροστεφάνι, Σαντορίνη\nξενοδοχείο διαμερισμάτων σε Φηροστεφάνι, Σαντορίνη\nΠερισσότερα για Φηροστεφάνι\nΦηροστεφάνι γκαλερί με φωτογραφίες


09/01/11 ~ Παιδί και Εργοθεραπεία\n1.9.11 Μάθηση, Σεμινάρια No comments\nΓια πρώτη φορά στην Ελλάδα διεξάγεται σεμινάριο Εκπαιδευτών Βρεφικού Μασάζ από τον Διεθνή Σύνδεσμο Βρεφικού Μασάζ\nΟι Πιστοποιημένοι Εκπαιδευτές Βρεφικού Μασάζ διδάσκουν σε τάξεις γονέων - παιδιών ή προσφέρουν ατομική εκπαίδευση.Τα μαθήματα είναι ανοιχτά σε όλους τους γονείς και υπάρχουν εξειδικευμένα μαθήματα για μωρά πρόωρα γεννημένα, για μωρά με ειδικές ανάγκες καθώς και για γονείς με υιοθετημένα παιδιά.\nΤο βρεφικό μασάζ είναι μια αρχαία τέχνη που συνδέει βαθιά τον γονέα με το μωρό θέτοντας τις βάσεις για μια σχέση εμπιστοσύνης, τρυφερότητας και αγάπης. Είναι αναγνωρισμένο από έρευνες και κλινική εμπειρία ότι έχει θετικά αποτελέσματα τόσο στη φυσική όσο και στη συναισθηματική υγεία του αναπτυσσόμενου παιδιού.\nΤο βρεφικό μασάζ αναγνωρίζεται ότι\n•ενισχύει το δεσμό γονέα-παιδιού\n•προωθεί την επικοινωνία\n•βελτιώνει το κυκλοφορικό και αναπνευστικό σύστημα\n•ενδυναμώνει τη γαστρεντερική λειτουργία\n•βοηθά το μωρό να απελευθερώσει την ένταση και το γονέα να χαλαρώσει και να ανακτήσει την αυτοπεποίθησή του\nΗμερομηνία: 10 με 13 Νοεμβρίου 2011\nΏρες: 9.00 - 17.30 καθημερινά\nΤιμή: 570 ευρώ μέχρι 3/10/2011 και 630 ευρώ μετά. Η τιμή περιλαμβάνει: 4ήμερη εκπαίδευση, βιβλία, εγχειρίδια, συνοψίσεις, τη γραπτή εξέταση και τη χορήγηση πτυχίου, έλαια, σνακ και συνδρομή για ένα χρόνο στο Διεθνή Σύνδεσμο Βρεφικού Μασάζ για τον πρώτο χρόνο.\nΣημείωση: Η διδασκαλία θα γίνεται στα αγγλικά και θα υπάρχει διερμηνέας. Συστήνεται ωστόσο μια βασική κατανόηση των αγγλικών.\nΠροκειμένου να εξασφαλιστεί υψηλή ποιότητα εκπαίδευσης ο αριθμός των συμμετεχόντων είναι περιορισμένος και γι'αυτό ενθαρρύνεται η έγκαιρη εγγραφή. Θα τηρηθεί σειρά προτεραίοτητας.\nΓια περισσότερες πληροφορίες παρακαλώ επικοινωνήστε στα ακόλουθα:\nΤο άγχος των γονιών μεταβάλλει το DNA των παιδιών\n1.9.11 Γονείς, Έρευνες, Παιδιά, Ψυχολογία No comments\nΤο άγχος των γονιών έχει μακροχρόνια επίδραση στα παιδιά τους, σύμφωνα με μια πρόσφατη έρευνα που δημοσιεύθηκε στο επιστημονικό περιοδικό Child Development. Σύμφωνα με τους ερευνητές, η έρευνα αυτή αποκαλύπτει το μηχανισμό με τον οποίο οι εμπειρίες της παιδικής ηλικίας επηρεάζουν τη βιολογία ενός ατόμου.\n"Αποδείξαμε ότι τα καθημερινά επίπεδα άγχους των γονιών κατά τη διάρκεια της παιδικής ηλικίας των παιδιών τους καθορίζουν τις αλλαγές στο DNA που εμφανίζονται στην εφηβική ηλικία" δήλωσε η Marilyn Essex, καθηγήτρια ψυχιατρικής στο Πανεπιστήμιο Wisconsin's School of Medicine and Public Health. Και συνεχίζει λέγοντας ότι "αυτό αποτελεί περαιτέρω απόδειξη της μεγάλης σημασίας της παιδικής ηλικίας και των μακροχρόνιων επιπτώσεων του οικογενειακού περιβάλλοντος του παιδιού κατά τη βρεφική και την προσχολική ηλικία".\nΟι ερευνητές επικεντρώθηκαν στην επιγενετική, η οποία με απλά λόγια είναι μια διαδικασία που επηρεάζει τη λειτουργία των γονιδίων, δίχως όμως ν' αλλάζει κάτι στην αλληλουχία του DNA. Κυρίαρχο ρόλο σε αυτή τη διαδικασία παίζει η μεθυλίωση, μια διαδικασία η οποία καθορίζει εάν ένα γονίδιο θ' αντιδράσει σε σχέση με κοινωνικά ή φυσικά ερεθίσματα (για πιο επιστημονική εξήγηση των δύο αυτών όρων ακολουθήστε τους αντίστοιχους συνδέσμους).\nΣτην έρευνα συμμετείχαν περισσότερα από 100 παιδιά ηλικίας 15 ετών. Οι ερευνητές συνέκριναν τα πρότυπα μεθυλίωσης αυτών των παιδιών και τα συνέκριναν με τα δεδομένα που είχαν συλλέξει από τους γονείς τους στις αρχές της δεκαετίας του '90. Τότε, οι γονείς είχαν κληθεί να παρέχουν στοιχεία σχετικά με το άγχος που βίωναν λόγω οικογενειακών, οικονομικών και λοιπών λόγων.\nΜεταξύ άλλων, στα αποτελέσματα της έρευνας φάνηκε ότι το άγχος της μητέρας είχε επίδραση τόσο στα αγόρια όσο και στα κορίτσια, ενώ το άγχος του πατέρα είχε επίδραση κυρίως στα κορίτσια. Το γεγονός αυτό εξηγεί γιατί η απουσία του πατέρα ή η μη ενασχόλησή του με τα παιδιά σχετίζεται με την πρόωρη εμφάνιση της εφηβείας στα κορίτσια, όχι όμως και στα αγόρια.\n1.9.11 Γονείς, Σχολείο No comments


ΟΙ ΤΡΕΙΣ ΦΩΤΙΕΣ... ΤΗΣ ΗΡΑΚΛΕΙΩΤΙΣΣΑΣ ΣΥΓΓΡΑΦΕΑ ΑΝΝΑΣ ΓΑΛΑΝΟΥ - Κρήτη πόλεις και χωριά\nHome Unlabelled ΟΙ ΤΡΕΙΣ ΦΩΤΙΕΣ... ΤΗΣ ΗΡΑΚΛΕΙΩΤΙΣΣΑΣ ΣΥΓΓΡΑΦΕΑ ΑΝΝΑΣ ΓΑΛΑΝΟΥ\nΟΙ ΤΡΕΙΣ ΦΩΤΙΕΣ... ΤΗΣ ΗΡΑΚΛΕΙΩΤΙΣΣΑΣ ΣΥΓΓΡΑΦΕΑ ΑΝΝΑΣ ΓΑΛΑΝΟΥ\nΚρητη πολεις και χωρια 12:25:00 μ.μ.\nΆννα Γαλανού γεννήθηκε και μεγάλωσε στα Πεζά Ηρακλείου Κρήτης. Σπούδασε Οικονομικά και ασχολήθηκε με τη Διαφήμιση και το σχεδιασμό εντύπων. Έχει πάρει το δεύτερο βραβείο πρωτοεμφανιζόμενου συγγραφέα σε πανελλήνιο διαγωνισμό, με το Θεατρικό έργο Το τέλος μιας κωμωδίας. Επίσης έχει γράψει ποίηση, πεζογραφήματα και παιδικά παραμύθια.\nΟ Μάριος ζει το παραμύθι ενός μεγάλου έρωτα στο Παρίσι με την Υβόν. Μια χορεύτρια κλασικού μπαλέτου, που τον εγκαταλείπει ξαφνικά για τη μεγάλη καριέρα που ονειρεύεται. Απογοητευμένος, φεύγει για το Κορκ της Ιρλανδίας. Η Σάλλυ είναι συγγραφέας και ζει εκεί. Η σχέση τους, φιλική στην αρχή, εξελίσσεται σ’ ένα μονόπλευρο παθιασμένο έρωτα. Κάποτε οι ψευδαισθήσεις τελειώνουν και οΜάριος κάνει τη μεγάλη ανατροπή όταν συνειδητοποιεί ότι κινδυνεύει να τη χάσει για πάντα.\nΟ Αργύρης από την εφηβεία κουβαλά ένα τραγικό οικογενειακό μυστικό, που του αλλάζει χαρακτήρα και στόχους, και το σκληρό πρόσωπο της μοναξιάς γίνεται συγκάτοικός του. Κάνει δουλειές του ποδαριού, περιπλανιέται δεξιά κι αριστερά για να ξεφύγει από την τραγικότητα της διαλυμένης του οικογένειας. Όταν αρρωσταίνει σοβαρά και κινδυνεύει να πεθάνει, τότε συνειδητοποιεί το μεγαλείο της ζωής και ανακαλύπτει αξίες κι ομορφιές που δεν γνώριζε… Τον αληθινό έρωτα στο πρόσωπο της Όλγας και την πατρότητα στην αγνή καρδιά του μικρού Χασάν. Τότε αρχίζει να αισθάνεται, να αγαπά, να δημιουργεί… Επιτέλους να ζει!


Ετικέτα: Μ. Παγώνη | The Indicator\nΕτικέτα: Μ. Παγώνη\nΜ. Παγώνη: Πενταπλασιάστηκαν οι εισαγωγές στα νοσοκομεία – Το 70% δεν έχει εμβολιαστεί\nTον κώδωνα του κινδύνου κρούει η Ματίνα Παγώνη, Πρόεδρος ΕΙΝΑΠ, καθώς μέσα σε μία εβδομάδα.\n23 Ιουλίου 2021 • Ώρα δημοσίευσης: 11:35 πμ\nΤο ποσοστό εμβολιασμού των νοσοκομειακών γιατρών έχει φτάσει το 94,7% έκανε γνωστό η πρόεδρος της.\nΜ.Παγώνη: Αν δεν πετύχουμε τείχος ανοσίας τέλη Αυγούστου θα γυρίσουμε πάλι πίσω\nΣαφή προειδοποίηση πως «αν δεν έχουμε το τείχος ανοσίας μέχρι τέλος Αυγούστου, θα γυρίσουμε πάλι.\n15 Ιουλίου 2021 • Ώρα δημοσίευσης: 10:23 πμ\nΜ. Παγώνη: Αν δεν τρέξουν οι εμβολιασμοί, θα ξαναζήσουμε τον περσινό χειμώνα\nΤον φόβο ότι αν δεν προχωρήσουν οι εμβολιασμοί, θα ζήσουμε ξανά τον περσινό χειμώνα εξέφρασε.\n12 Ιουλίου 2021 • Ώρα δημοσίευσης: 9:42 πμ\nΜ. Παγώνη: «Επείγον να εμβολιαστούμε, ακόμη και στο μέρος που είμαστε διακοπές»\n«Πρέπει να τελειώνουν με τους εμβολιασμούς γιατί αν φτάσουμε φθινόπωρο που ο καιρός δεν είναι.\n7 Ιουλίου 2021 • Ώρα δημοσίευσης: 10:19 μμ\nΜ. Παγώνη: Το 99,2% από όσους νοσηλεύονται είναι ανεμβολίαστοι\nΑπαραίτητος και αναγκαίος κρίνεται ο εμβολιασμός κατά του κορωνοϊού, με τη Ματίνα Παγώνη να τονίζει.\n5 Ιουλίου 2021 • Ώρα δημοσίευσης: 9:12 πμ\nΜ. Παγώνη: Θα πετάξουμε τη μάσκα όταν εμβολιαστεί το 80% του πληθυσμού\nΓια τη μετάλλαξη Δέλτα και την επιδημιολογική κατάσταση που διαμορφώνεται στην Ελλάδα μίλησε η Ματίνα.\n25 Ιουνίου 2021 • Ώρα δημοσίευσης: 9:51 πμ\nΣε μικρό χρονικό διάστημα εκτίμησε πως θα δοθούν οι οδηγίες για την τρίτη δόση του.\n21 Ιουνίου 2021 • Ώρα δημοσίευσης: 11:15 πμ\nΜ.Παγώνη: Η επέκταση του ωραρίου θα σταματήσει τα κορωνοπάρτι – Τι είπε για το χορό στους γάμους\nΘα χαλαρώσουμε από τον κορωνοϊό, όταν υπάρξει σταθεροποίηση σε τριψήφιο αριθμό κρουσμάτων, και παράλληλη αύξηση.\n12 Ιουνίου 2021 • Ώρα δημοσίευσης: 9:56 μμ\nM.Παγώνη: Δεν πρόκειται να μπουν σε ΜΕΘ όσοι έχουν εμβολιαστεί\nΟι ομάδες 50 και άνω και 60 και άνω θα πρέπει να εμβολιαστούν, προκειμένου να.\n12 Ιουνίου 2021 • Ώρα δημοσίευσης: 4:47 μμ


Επίσημος εορτασμός των Θεοφανείων στο Ζύγι – Εκκλησία της Κύπρου\nΕπίσημος εορτασμός των Θεοφανείων στο Ζύγι\nΜε ξεχωριστή λαμπρότητα εόρτασε φέτος η παραθαλάσσια Κοινότητα του Ζυγίου την εορτή των Θεοφανείων. Η Α.Μ. ο Αρχιεπίσκοπος Κύπρου κ.κ. Χρυσόστομος προέστη της Αρχιερατικής Θείας Λειτουργίας των Θεοφανείων συλλειτουργούντος του Πανιερωτάτου Μητροπολίτη Τριμυθούντος κ. Βαρνάβα, του Πρωτοσυγκέλλου της Ι. Μητροπόλεως Τριμυθούντος Αρχιμ. Γρηγορίου Ιωαννίδη και του Διευθυντή της Θεολογικής Σχολής της Εκκλησίας Κύπρου Πρωτοπ. Κυπριανού Κουντούρη, στον Ιερό Ναό Αποστόλου Βαρνάβα Ζυγίου και ακολούθως τέλεσε τον Μέγα Αγιασμό, παρουσίᾳ πολιτειακών και πολιτικών προσώπων της Κύπρου.\nΣτη συνέχεια, έγινε μετάβαση στο αλιευτικό καταφύγιο Ζυγίου για την τελετή της Ακολουθίας της κατάδυσης του Τιμίου Σταυρού, όπου συνέρρευσε πλήθος πιστών. Η κατάδυση του Τιμίου Σταυρού από τον Αρχιεπίσκοπο Χρυσόστομο έγινε μέσα σε καλές καιρικές συνθήκες, παρά τον ασταθή καιρό των προηγούμενων ημερών. Φανερά συγκινημένος ο Αρχιεπίσκοπος είπε: “είθε ο Θεός να μας αξιώσει του χρόνου ελεύθερη όλη η Κύπρος μας να γιορτάσει τα Θεοφάνεια ”. Σήμερα είπε, είναι τα Φώτα, η γιορτή του φωτός και η νίκη επί του σκότους και ευχήθηκε όπως ο Θεός μας φωτίσει όλους μας. Τέλος, ευχήθηκε χρόνια πολλά σε όλον τον κόσμο. Ο Μακαριώτατος δεν παρέλειψε να ευχαριστήσει όλους όσοι συνέβαλαν στην άρτια διοργάνωση των εορτασμών, ιδιαίτερα δε τον οικείο Μητροπολίτη και τη νεαρή Πρόεδρο του Κοινοτικού Συμβουλίου Ζυγίου κ. Γεωργία Μιχαήλ.\n6 Ιανουαρίου 2018 Γεγονότα / Δραστηριότητες, Ο Αρχιεπισκοπος